qundao/data-zh-poetry huggingface dataset:
淳化五年秋八月二十四日鉅鹿魏野江東僧用晦趙郡李識登解城瑯琊王衢命聯句詩一章凡六十四句請題於是
作者：魏野
朝代：宋

危城閑登臨，秋色際空碧。
四顧廓且平，萬慮忽然釋。
精誠日月暗，曠達天地窄。
壯節但孤聳，憤氣欲四射。
鹽穴狂風號，峭壁濃嵐滴。
膽氣高虛空，眼目無疆域。
幽耳如洗濯，剛腸若刳剔。
高譚俗不聞，嘉句景來索。
四時歸牢籠，萬象在咫尺。
山勢出嵩華，地界連虞虢。
意脫喧卑場，神入清虛宅。
千峰如聚拳，萬木同森戟。
白雲閑不動，飛鳥忽相逆。
平莎類裀褥，遠籟當琴瑟。
定交心欲剖，言利口難擘。
不作蔽日雲，願爲補天石。
道在樂詩書，時平偃金革。
笑傲得良朋，狂散絕勍敵。
筆功壓班輸，酒腸欺烏獲。
逸思驟雨傾，歡情湍水激。
玄門匪防禦，學海詎沉溺。
實果間酒巡，鄰谷和歌拍。
頭鄙鍾儀冠，足愛謝公屐。
靜勝貫兵法，默論通禪寂。
聚散傷輪蹄，興亡悲簡冊。
迴飈激吟魂，長空挂醉魄。
泉石無榮枯，塵埃自休戚。
鳥道晚採樵，人家晴種麥。
暮野牛羊雜，重虛鷹隼擊。
涿鹿樹圍青，鹽池霞照赤。
畫牛羨山相，狎鷗憐海客。
古人何卑屑，束縛於名跡。
淳化五年秋八月二十四日钜鹿魏野江东僧用晦赵郡李识登解城琅琊王衢命联句诗一章凡六十四句请题于是
作者：魏野
朝代：宋

危城闲登临，秋色际空碧。四顾廓且平，万虑忽然释。精诚日月暗，旷达天地窄。壮节但孤耸，愤气欲四射。盐穴狂风号，峭壁浓岚滴。胆气高虚空，眼目无疆域。幽耳如洗濯，刚肠若刳剔。高谭俗不闻，嘉句景来索。四时归牢笼，万象在咫尺。山势出嵩华，地界连虞虢。意脱喧卑场，神入清虚宅。千峰如聚拳，万木同森戟。白云闲不动，飞鸟忽相逆。平莎类裀褥，远籁当琴瑟。定交心欲剖，言利口难擘。不作蔽日云，愿为补天石。道在乐诗书，时平偃金革。笑傲得良朋，狂散绝勍敌。笔功压班输，酒肠欺乌获。逸思骤雨倾，欢情湍水激。玄门匪防禦，学海讵沉溺。实果间酒巡，邻谷和歌拍。头鄙钟仪冠，足爱谢公屐。静胜贯兵法，默论通禅寂。聚散伤轮蹄，兴亡悲简册。回飙激吟魂，长空挂醉魄。泉石无荣枯，尘埃自休戚。鸟道晚采樵，人家晴种麦。暮野牛羊杂，重虚鹰隼击。涿鹿树围青，盐池霞照赤。画牛羡山相，狎鸥怜海客。古人何卑屑，束缚于名迹。
清明日离蓝田白鹿原寄王太博
作者：魏野
朝代：宋

白鹿原东晓色中，人家新火翠烟浓。
岂惟心友难为别，馿上迴头恋玉峰。
清明日离蓝田白鹿原寄王太博
作者：魏野
朝代：宋

白鹿原东晓色中，人家新火翠烟浓。岂惟心友难为别，驴上回头恋玉峰。
清明日離藍田白鹿原寄王太博
作者：魏野
朝代：宋

白鹿原東曉色中，人家新火翠煙濃。
豈惟心友難爲別，馿上迴頭戀玉峰。
渭上秋夕閑望
作者：魏野
朝代：宋

秋夕滿秦川，登臨渭水邊。
殘陽初過雨，何樹不鳴蟬。
極浦涵新月，孤帆沒遠煙。
漁人空老盡，誰似太公賢。
渭上秋夕闲望
作者：魏野
朝代：宋
体裁：五言律诗

秋夕满秦川，登临渭水边。残阳初过雨，何树不鸣蝉。极浦涵新月，孤帆没远烟。渔人空老尽，谁似太公贤。
游蓝田王顺山晤真寺
作者：魏野
朝代：宋

蓝田王顺升仙处，白傅曾题似更稀。野客暂游期欲住，山禽何事叫思归。称心不独烟霞媚，适口仍逢笋蕨肥。两日正当寒食日，家园忘却有芳菲。
游蓝田王顺山晤真寺
作者：魏野
朝代：宋

蓝田王顺昇仙处，白傅曾题似更稀。
野客暂游期欲住，山禽何事叫思归。
称心不独烟霞媚，适口仍逢笋蕨肥。
两日正当寒食日，家园忘却有芳菲。
灯花
作者：魏野
朝代：宋

岂假栽培力，自然殊众芳。开非因雨露，落不为风霜。鸡似残莺啭，蛾如宿蝶狂。丹心尘岂染，明焰雾难藏。堕睫客看懒，画眉人剪忙。杏园游宴者，曾借我馀光。
灯花
作者：魏野
朝代：宋

岂假栽培力，自然殊众芳。
开非因雨露，落不为风霜。
鸡似残鶑啭，蛾如宿蝶狂。
丹心尘岂染，明焰雾难藏。
堕睫客看懒，画眉人翦忙。
杏园游宴者，曾借我余光。
燈花
作者：魏野
朝代：宋

豈假栽培力，自然殊衆芳。
開非因雨露，落不爲風霜。
雞似殘鶑囀，蛾如宿蝶狂。
丹心塵豈染，明焰霧難藏。
墮睫客看懶，畫眉人翦忙。
杏園遊宴者，曾借我餘光。
独酌吟
作者：魏野
朝代：宋
体裁：七言绝句

独酌独吟谁与共，天为知己月为朋。水边醉卧无人见，席有烟莎枕有肱。
獨酌吟
作者：魏野
朝代：宋

獨酌獨吟誰與共，天爲知己月爲朋。
水邊醉卧無人見，席有煙莎枕有肱。
用晦上人游渼陂
作者：魏野
朝代：宋
体裁：七言绝句

渼陂寒水碧溶溶，野客江僧望不穷。更值晚来风雨歇，终南一半浸波中。
用晦上人遊渼陂
作者：魏野
朝代：宋

渼陂寒水碧溶溶，野客江僧望不窮。
更值晚來風雨歇，終南一半浸波中。
留題仙遊寺
作者：魏野
朝代：宋

將從三峽泛扁舟，先向仙遊寺裏遊。
水石却驚偏怪異，江山狂興一時休。
留題敷水李先生隠居
作者：魏野
朝代：宋

棠樹陰中來得得，蓮花峰下去遲遲。
好將門外巖磨取，爲刻西巡御賜詩。
留題滻川姚氏鳴琴泉
作者：魏野
朝代：宋

琴裏休誇石上泉，爭如此處聽潺湲。
愛於琴裏無他意，落砌聲聲是自然。
留題華山陳先生舊隠
作者：魏野
朝代：宋

先生亡不朽，太華合爲碑。
至道雖無跡，玄言尚有詩。
亂飛雲似覓，不食鶴應悲。
獨遶空壇下，山風動紫芝。
留题仙游寺
作者：魏野
朝代：宋

将从三峡泛扁舟，先向仙游寺裏游。
水石却惊偏怪异，江山狂兴一时休。
留题仙游寺
作者：魏野
朝代：宋

将从三峡泛扁舟，先向仙游寺里游。水石却惊偏怪异，江山狂兴一时休。
留题华山陈先生旧隐
作者：魏野
朝代：宋

先生亡不朽，太华合为碑。至道虽无迹，玄言尚有诗。乱飞云似觅，不食鹤应悲。独绕空坛下，山风动紫芝。
留题华山陈先生旧隠
作者：魏野
朝代：宋

先生亡不朽，太华合为碑。
至道虽无迹，玄言尚有诗。
乱飞云似觅，不食鹤应悲。
独遶空坛下，山风动紫芝。
留题敷水李先生隠居
作者：魏野
朝代：宋
体裁：七言绝句

棠树阴中来得得，莲花峰下去迟迟。好将门外岩磨取，为刻西巡御赐诗。
留题浐川姚氏鸣琴泉
作者：魏野
朝代：宋

琴裏休夸石上泉，争如此处听潺湲。
爱于琴裏无他意，落砌声声是自然。
留题浐川姚氏鸣琴泉
作者：魏野
朝代：宋

琴里休誇石上泉，争如此处听潺湲。爱于琴里无他意，落砌声声是自然。
疏小渠
作者：魏野
朝代：宋

分得前溪水，縈紆遶砌流。
清泠雖可樂，嗚咽不關愁。
靜稱浮花片，閑宜泛酒甌。
却嫌川上看，時復有沉舟。
疏小渠
作者：魏野
朝代：宋

分得前溪水，萦纡绕砌流。清泠虽可乐，呜咽不关愁。静称浮花片，闲宜泛酒瓯。却嫌川上看，时复有沉舟。
疏小渠
作者：魏野
朝代：宋

分得前溪水，萦纡遶砌流。
清泠虽可乐，呜咽不关愁。
静称浮花片，闲宜泛酒瓯。
却嫌川上看，时復有沉舟。
疑山石泉
作者：魏野
朝代：宋

閑翫正嚴凝，神和澹鏡澄。
至清無隠物，微暖不生冰。
派想河難雜，源疑濟是朋。
窺魚光照鶴，洗鉢影摇僧。
逗石聲偏響，烹茶味更增。
四溟終必到，八封內先稱。
氣逐巖雲起，紋隨竹吹興。
戲遊鱗未化，呼飲鳥相應。
靜樂慚非智，成章愧不能。
終朝臨處處，雖淺亦兢兢。
疑山石泉
作者：魏野
朝代：宋

闲玩正严凝，神和澹镜澄。至清无隐物，微暖不生冰。派想河难杂，源疑济是朋。窥鱼光照鹤，洗钵影摇僧。逗石声偏响，烹茶味更增。四溟终必到，八封内先称。气逐岩云起，纹随竹吹兴。戏游鳞未化，呼饮鸟相应。静乐惭非智，成章愧不能。终朝临处处，虽浅亦兢兢。
疑山石泉
作者：魏野
朝代：宋

闲翫正严凝，神和澹镜澄。
至清无隠物，微暖不生冰。
派想河难杂，源疑济是朋。
窥鱼光照鹤，洗钵影摇僧。
逗石声偏响，烹茶味更增。
四溟终必到，八封内先称。
气逐岩云起，纹随竹吹兴。
戏游鳞未化，呼饮鸟相应。
静乐惭非智，成章愧不能。
终朝临处处，虽浅亦兢兢。
登原州城呈张蕡从事
作者：魏野
朝代：宋
体裁：诗

异乡何处最牵愁，独上边城城上楼。日暮北来唯有雁，地寒西去更无州。数声塞角高还咽，一派泾河冻不流。君作贫官我为客，此中离恨共难收。
登原州城呈张蕡从事
作者：魏野
朝代：宋

异乡何处最牵愁，独上边城城上楼。
日暮北来唯有鴈，地寒西去更无州。
数声塞角高还咽，一派泾河冻不流。
君作贫官我为客，此中离恨共难收。
登原州城呈張蕡從事
作者：魏野
朝代：宋

異鄉何處最牽愁，獨上邊城城上樓。
日暮北來唯有鴈，地寒西去更無州。
數聲塞角高還咽，一派涇河凍不流。
君作貧官我爲客，此中離恨共難收。
登龍門縣樓與知宰劉大著將話別因有題紀
作者：魏野
朝代：宋

名士爲官處，登樓景好題。
縣城蠶市鬧，村墅鵲巢低。
日暖園蔬嫩，煙晴壠麥齊。
長宜同此望，那忍話分携。
登龙门县楼与知宰刘大着将话别因有题纪
作者：魏野
朝代：宋

名士为官处，登楼景好题。
县城蚕市闹，村墅鹊巢低。
日暖园蔬嫩，烟晴壠麦齐。
长宜同此望，那忍话分携。
登龙门县楼与知宰刘大著将话别因有题纪
作者：魏野
朝代：宋

名士为官处，登楼景好题。县城蚕市闹，村墅鹊巢低。日暖园蔬嫩，烟晴垄麦齐。长宜同此望，那忍话分携。
白头公
作者：魏野
朝代：宋

有何辛苦有何愁，个个林间尽白头。细叶累巢花影暖，微虫共食竹阴秋。清音岂许黄莺伏，素羽曾教白鹭羞。唯尔鬓毛应似我，相逢不用话因由。
白头公
作者：魏野
朝代：宋

有何辛苦有何愁，个个林间尽白头。
细叶累巢花影暖，微虫共食竹阴秋。
清音岂许黄鶑伏，素羽曾教白鹭羞。
唯尔鬓毛应似我，相逢不用话因由。
白菊
作者：魏野
朝代：宋

浓露繁霜着似无，几多光彩照庭除。
何须更待萤兼雪，便好丛边夜读书。
白菊
作者：魏野
朝代：宋

浓露繁霜著似无，几多光彩照庭除。何须更待萤兼雪，便好丛边夜读书。
白菊
作者：魏野
朝代：宋

濃露繁霜著似無，幾多光彩照庭除。
何須更待螢兼雪，便好叢邊夜讀書。
白頭公
作者：魏野
朝代：宋

有何辛苦有何愁，個個林間盡白頭。
細葉累巢花影暖，微蟲共食竹陰秋。
清音豈許黄鶑伏，素羽曾教白鷺羞。
唯爾鬢毛應似我，相逢不用話因由。
白鷴·其一
作者：魏野
朝代：宋

万里南禽未说珍，且论得处到来因。
尚书远託谁相寄，制策登科第一人。
白鷴·其一
作者：魏野
朝代：宋

萬里南禽未說珍，且論得處到來因。
尚書遠託誰相寄，制策登科第一人。
白鷴·其三
作者：魏野
朝代：宋

水國籠來到水村，也應懷土也懷恩。
曾爲閑客還同我，今日俱遥舊相門。
白鷴·其二
作者：魏野
朝代：宋

山雞形狀鶴精神，紋似漣漪動白蘋。
物異恩殊堪鄭重，廟堂人寄草堂人。
白鷴·其二
作者：魏野
朝代：宋

山鸡形状鹤精神，纹似涟漪动白苹。
物异恩殊堪郑重，庙堂人寄草堂人。
白鷴·其四
作者：魏野
朝代：宋

李白詩中聞未識，謝莊賦裏見長思。
今朝得爾心雖喜，致謝慚無吐鳳詩。
白鷴·其四
作者：魏野
朝代：宋

李白诗中闻未识，谢庄赋裏见长思。
今朝得尔心虽喜，致谢惭无吐凤诗。
白鹇
作者：魏野
朝代：宋

万里南禽未说珍，且论得处到来因。尚书远托谁相寄，制策登科第一人。山鸡形状鹤精神，纹似涟漪动白蘋。物异恩殊堪郑重，庙堂人寄草堂人。水国笼来到水村，也应怀土也怀恩。曾为闲客还同我，今日俱遥旧相门。李白诗中闻未识，谢庄赋里见长思。今朝得尔心虽喜，致谢惭无吐凤诗。
白鹇·其一
作者：魏野
朝代：宋

万里南禽未说珍，且论得处到来因。尚书远托谁相寄，制策登科第一人。
白鹇·其三
作者：魏野
朝代：宋
体裁：七言绝句

水国笼来到水村，也应怀土也怀恩。曾为闲客还同我，今日俱遥旧相门。
白鹇·其二
作者：魏野
朝代：宋

山鸡形状鹤精神，纹似涟漪动白蘋。物异恩殊堪郑重，庙堂人寄草堂人。
白鹇·其四
作者：魏野
朝代：宋

李白诗中闻未识，谢庄赋里见长思。今朝得尔心虽喜，致谢惭无吐凤诗。
百舌鳥
作者：魏野
朝代：宋

長截鄰雞叫五更，數般名字百般聲。
饒伊饒舌爭先曉，也待青天明即鳴。
百舌鸟
作者：魏野
朝代：宋
体裁：七言绝句

长截邻鸡叫五更，数般名字百般声。饶伊饶舌争先晓，也待青天明即鸣。
盆池萍
作者：魏野
朝代：宋

乍認庭前青蘚合，深疑鑑裏翠鈿稠。
莫嫌生處波瀾小，免得漂然逐衆流。
盆池萍
作者：魏野
朝代：宋

乍认庭前青藓合，深疑鉴里翠钿稠。莫嫌生处波澜小，免得漂然逐众流。
盆池萍
作者：魏野
朝代：宋

乍认庭前青藓合，深疑鑑裏翠钿稠。
莫嫌生处波澜小，免得漂然逐众流。
知府石太尉閑抱瑶琴榮臨圭竇燒筍供膳刻竹題名因成二絕紀而謝之·其一
作者：魏野
朝代：宋

分茆人忽到茅齋，踏破溪邊萬點苔。
却恐歌鐘喧靜境，隨軒祇背古琴來。
知府石太尉閑抱瑶琴榮臨圭竇燒筍供膳刻竹題名因成二絕紀而謝之·其二
作者：魏野
朝代：宋

筍就林燒厭八珍，烟爲翠幙草爲茵。
功臣名姓留何處，自把金刀刻翠筠。
知府石太尉闲抱瑶琴荣临圭窦烧笋供膳刻竹题名因成二绝纪而谢之
作者：魏野
朝代：宋

分茆人忽到茅斋，踏破溪边万点苔。却恐歌钟喧静境，随轩祇背古琴来。笋就林烧厌八珍，烟为翠幕草为茵。功臣名姓留何处，自把金刀刻翠筠。
知府石太尉闲抱瑶琴荣临圭窦烧笋供膳刻竹题名因成二绝纪而谢之·其一
作者：魏野
朝代：宋
体裁：七言绝句

分茆人忽到茅斋，踏破溪边万点苔。却恐歌钟喧静境，随轩祇背古琴来。
知府石太尉闲抱瑶琴荣临圭窦烧笋供膳刻竹题名因成二绝纪而谢之·其二
作者：魏野
朝代：宋

笋就林烧厌八珍，烟为翠幕草为茵。功臣名姓留何处，自把金刀刻翠筠。
知府石太尉闲抱瑶琴荣临圭窦烧笋供膳刻竹题名因成二绝纪而谢之·其二
作者：魏野
朝代：宋

笋就林烧厌八珍，烟为翠幙草为茵。
功臣名姓留何处，自把金刀刻翠筠。
知玄武县薛秘丞继示手书因以谢
作者：魏野
朝代：宋
体裁：五言律诗

至交忘贵贱，岂可与常论。少似君书札，多于我梦魂。杨岐从蜀邑，雁递到烟村。倒箧时将读，谁言我眼昏。
知玄武縣薛祕丞繼示手書因以謝
作者：魏野
朝代：宋

至交忘貴賤，豈可與常論。
少似君書札，多於我夢魂。
楊岐從蜀邑，雁遞到煙村。
倒篋時將讀，誰言我眼昏。
秋夜与陈孟话别
作者：魏野
朝代：宋

草堂灯暗雨萧萧，欲话分携重郁陶。何事琴中犹怨切，凄凉调里鼓离骚。
秋夜与陈孟话别
作者：魏野
朝代：宋

草堂灯暗雨萧萧，欲话分携重鬰陶。
何事琴中犹怨切，凄凉调裏鼓离骚。
秋夜與陳孟話別
作者：魏野
朝代：宋

草堂燈暗雨蕭蕭，欲話分携重鬰陶。
何事琴中猶怨切，凄凉調裏鼓離騷。
秋日怀王专
作者：魏野
朝代：宋

菊花原上立，村落雨晴初。
晚吹清羣物，秋光澹太虚。
空看新鴈字，不得故人书。
犹頼华亭鹤，林閒伴索居。
秋日怀王专
作者：魏野
朝代：宋

菊花原上立，村落雨晴初。晚吹清群物，秋光澹太虚。空看新雁字，不得故人书。犹赖华亭鹤，林閒伴索居。
秋日懷王專
作者：魏野
朝代：宋

菊花原上立，村落雨晴初。
晚吹清羣物，秋光澹太虛。
空看新鴈字，不得故人書。
猶頼華亭鶴，林閒伴索居。
秋霁草堂闲望
作者：魏野
朝代：宋

草堂高迥胜危楼，时节残阳向晚秋。野色青黄禾半熟，云容黑白雨初收。依依永巷闻村笛，隐隐长河认客舟。正是诗家好风景，懒随前哲却悲愁。
秋霁草堂闲望
作者：魏野
朝代：宋

草堂高逈胜危楼，时节残阳向晚秋。
野色青黄禾半熟，云容黑白雨初收。
依依永巷闻村笛，隐隐长河认客舟。
正是诗家好风景，懒随前哲却悲愁。
秋霁草堂闲望
作者：魏野
朝代：宋

草堂高逈胜危楼，时节残阳向晚秋。
野色青黄禾半熟，云容黑白雨初收。
依依永巷闻村笛，隠隠长河认客舟。
正是诗家好风景，懒随前哲却悲愁。
秋霽草堂閑望
作者：魏野
朝代：宋

草堂高逈勝危樓，時節殘陽向晚秋。
野色青黄禾半熟，雲容黑白雨初收。
依依永巷聞村笛，隠隠長河認客舟。
正是詩家好風景，懶隨前哲却悲愁。
經嵩陽廢觀因有戲題
作者：魏野
朝代：宋

嵩陽多廢觀，欲驗少碑文。
地屬村夫子，苔漫石老君。
草生泉更浸，松死燒猶焚。
欲問神仙事，悠悠空白雲。
經溫泉
作者：魏野
朝代：宋

堯水不墊民，溫泉溺唐祚。
兵處洗不得，翻爲天下汙。
山鳥徒咬咬，翠華無問處。
经嵩阳废观因有戏题
作者：魏野
朝代：宋
体裁：五言律诗

嵩阳多废观，欲验少碑文。地属村夫子，苔漫石老君。草生泉更浸，松死烧犹焚。欲问神仙事，悠悠空白云。
经温泉
作者：魏野
朝代：宋
体裁：古风

尧水不垫民，温泉溺唐祚。兵处洗不得，翻为天下污。山鸟徒咬咬，翠华无问处。
聞周孟下第
作者：魏野
朝代：宋

乙巳暮春天，端居忽愴然。
一名傷聖祖，三榜作遺賢。
我自空彈指，君誰可比肩。
何由銷此恨，獨坐落花前。
聞張師德狀元登第因以寄賀兼呈梁固狀元
作者：魏野
朝代：宋

科場消息到柴扉，皇宋風流事可知。
封禪汾陰連歲榜，狀元俱是狀元兒。
聞李安下第因有所感
作者：魏野
朝代：宋

客携春榜至，開處倚柴荆。
未看御題目，先尋君姓名。
本期鄰狀首，敢歎滯文明。
不會玄穹意，默然空愴情。
聞潘閬新授滁州散參因以寄賀
作者：魏野
朝代：宋

江鄉去想勝還鄉，官職尋常事不常。
會得聖君無別意，只應圖繼賈司倉。
聞王衢王專下第因有所感
作者：魏野
朝代：宋

忽見僧來說，千愁集病顔。
聞君俱下第，使我轉思山。
疑欲鑽龜卜，窮應嘆雉還。
此懷何處寫，月上太虛閒。
聞王衢王闢登第因有寄賀
作者：魏野
朝代：宋

人間第一榮，初得好科名。
萬乘登樓看，三台讓路行。
搜羅空草澤，宴會敵蓬瀛。
榜眼兼衣鉢，偏依野客情。
聞雷宣徽薨背敕葬歸鄉
作者：魏野
朝代：宋

聖代賢臣喪，何人不慘顔。
新祠民祭祀，舊債帝填還。
鹵簿塵侵暗，銘旌淚灑斑。
功名誰復繼，敕葬向家山。
苔錢八韻
作者：魏野
朝代：宋

物外幽奇物，吟看復歎吁。
豪家如可用，窮巷却應無。
閑共僧贏得，卑嫌俗競呼。
山疑和雨買，地似带煙租。
密鎖憐庭竹，深藏恨砌蕪。
貪多寧損志，嫌少不爲愚。
良冶何由鑄，常流豈易圖。
野人唯自愛，難把悅妻孥。
苔钱八韵
作者：魏野
朝代：宋

物外幽奇物，吟看复叹吁。豪家如可用，穷巷却应无。闲共僧赢得，卑嫌俗竞呼。山疑和雨买，地似带烟租。密锁怜庭竹，深藏恨砌芜。贪多宁损志，嫌少不为愚。良冶何由铸，常流岂易图。野人唯自爱，难把悦妻孥。
苔钱八韵
作者：魏野
朝代：宋

物外幽奇物，吟看復叹吁。
豪家如可用，穷巷却应无。
闲共僧赢得，卑嫌俗竞呼。
山疑和雨买，地似带烟租。
密锁怜庭竹，深藏恨砌芜。
贪多宁损志，嫌少不为愚。
良冶何由铸，常流岂易图。
野人唯自爱，难把悦妻孥。
薔薇
作者：魏野
朝代：宋

碎剪紅綃間綠叢，風流疑在列仙宮。
朝真更欲熏香去，爭擲霓衣上寶籠。
薛殿院将赴阙先归绛台迎觐
作者：魏野
朝代：宋
体裁：七言绝句

不妨赴诏暂归宁，跃马惟消两火程。七十严君千万喜，綵衣争似绣衣荣。
薛殿院將赴闕先歸絳臺迎覲
作者：魏野
朝代：宋

不妨赴詔暫歸寧，躍馬惟消兩火程。
七十嚴君千萬喜，綵衣爭似繡衣榮。
薛田察院洎壽師同宿三門開化院
作者：魏野
朝代：宋

繡衣蕙带方袍客，身計雖殊性共閒。
同宿河心山頂寺，數宵無一事相關。
薛田察院洎寿师同宿三门开化院
作者：魏野
朝代：宋
体裁：七言绝句

绣衣蕙带方袍客，身计虽殊性共閒。同宿河心山顶寺，数宵无一事相关。
薛端公寄示嘉川道中作次韵和酬
作者：魏野
朝代：宋

绣衣不间薜萝衣，春暮嘉川入咏思。忆我茅庐攲枕处，当君骢马著鞭时。展眉喜近龙头境，回首伤遥鹤发期。从此亲题山馆里，多情顿掩浪仙诗。
薛端公寄示嘉川道中作次韵和酬
作者：魏野
朝代：宋

绣衣不间薜萝衣，春暮嘉川入咏思。
忆我茅庐欹枕处，当君骢马着鞭时。
展眉喜近龙头境，回首伤遥鹤髮期。
从此亲题山馆裏，多情顿掩浪仙诗。
薛端公寄示嘉川道中作次韻和酬
作者：魏野
朝代：宋

繡衣不間薜蘿衣，春暮嘉川入詠思。
憶我茅廬欹枕處，當君驄馬著鞭時。
展眉喜近龍頭境，回首傷遥鶴髮期。
從此親題山館裏，多情頓掩浪仙詩。
解城条山
作者：魏野
朝代：宋

万仞云根泉，清泠濯我足。森森沧爪甲，凛凛寒肌肉。来初自试探，坐久频舒缩。触开浪花白，踏破苔衣绿。肺腑亦清泠，形影相照烛。忽罢避游鱼，未归妨渴鹿。惧浊远泥沙，就阴怜草木。浸润易调畅，狎玩难羁束。欲伐我未能，先起人何速。此会高且闲，愿继渔父躅。
解城条山
作者：魏野
朝代：宋

万仞云根泉，清泠濯我足。
森森沧爪甲，凛凛寒肌肉。
来初自试探，坐久频舒缩。
触开浪花白，踏破苔衣绿。
肺腑亦清泠，形影相照烛。
忽罢避游鱼，未归妨渴鹿。
惧浊远泥沙，就阴怜草木。
浸润易调畅，狎翫难羁束。
欲伐我未能，先起人何速。
此会高且闲，愿继渔父躅。
解城條山
作者：魏野
朝代：宋

萬仞雲根泉，清泠濯我足。
森森滄爪甲，凜凜寒肌肉。
來初自試探，坐久頻舒縮。
觸開浪花白，踏破苔衣綠。
肺腑亦清泠，形影相照燭。
忽罷避遊魚，未歸妨渴鹿。
懼濁遠泥沙，就陰憐草木。
浸潤易調暢，狎翫難羈束。
欲伐我未能，先起人何速。
此會高且閑，願繼漁父躅。
詠懷
作者：魏野
朝代：宋

道心雖博愛，遇物忽難兼。
樹更因巢惜，雲曾爲月嫌。
酒中寧有感，詩裏覺無厭。
漸老成何事，疏慵病轉添。
詠懷
作者：魏野
朝代：宋

靜顧身兼世，何須哂復吁。
境牽情各有，道斷事皆無。
拜少腰寧負，眠多眼不辜。
權豪任相笑，適性自爲娛。
詠竹杯珓子
作者：魏野
朝代：宋

誰知破筠根，還同一氣分。
吉凶終在我，翻覆謾勞君。
酒欲祈先酹，香臨擲更焚。
吾嘗學丘禱，懶把祝云云。
詠菊
作者：魏野
朝代：宋

榮雖同雨露，晚不怨乾坤。
五色中偏貴，千花後獨尊。
馨非慚黍稷，採合勝蘋蘩。
蛺蝶寒猶至，鷦鷯靜亦存。
味堪資玉鉉，光欲奪金樽。
带霧叢猶密，經霜艷更繁。
砌蟲親有路，梁燕識無門。
薜荔宜求友，茱萸好結婚。
栽培勞婢僕，服食教兒孫。
易把方先哲，難爲繼後昆。
敗莎承亞朵，落葉擁纖根。
雖異皇家瑞，寧孤白帝恩。
延齡仙訣著，應候禮經言。
不與羣芳競，還如我避喧。
詩一首
作者：魏野
朝代：宋

城裏爭看城外花，獨來城裏訪僧家。
辛勤旋覓新鑽火，爲我親烹嶽麓茶。
詩一首
作者：魏野
朝代：宋

誰人把我狂詩句，寫向添蘇繡戶中。
閑暇若將紅袖拂，還應勝得碧紗籠。
謝何學士王專推官王道士同見訪
作者：魏野
朝代：宋

閑離錦帳带紗巾，誰從東郊訪隠淪。
舊在幕中珠履客，新遊門下羽衣人。
掃苔雖是開三徑，採蕨何繇致八珍。
太史還應怪躔次，郎官星犯客星頻。
謝劉小諫寄惠雙鶴
作者：魏野
朝代：宋

令威兄弟涉煙波，諫署人教到薜蘿。
毛比君情猶恐少，格如我性不爭多。
相呼似說沖霄意，對舞初聞擊壤歌。
仙術無能騎謝去，青雲未免阻閑過。
謝呈寇相公召宴
作者：魏野
朝代：宋

兩度爲霖六鎮臨，春殘公暇宴棠陰。
周瑜辯樂寧妨醉，裴度論兵不廢吟。
五色詔書丹鳳降，十香御酒翠娥斟。
野人每喜陪樽俎，三入唯愁阻訪尋。
謝喬職方惠山菜
作者：魏野
朝代：宋

山菜尋常見眼明，使君偏賜況新生。
野人屈指皆知性，老圃從頭不識名。
五鼎減來爲異味，一簞添出稱閑情。
兒童笑道真嘉饌，詩思因餐覺轉清。
謝喬職方惠書
作者：魏野
朝代：宋

珍重君郎一紙書，親書何啻敵瓊琚。
便迴豈易逢歸鴈，頻看應難長蠹魚。
先寄路經千里外，後批情更萬重餘。
靜思貴不忘貧賤，當日荆州亦未如。
謝大著劉燁寄惠玉箋
作者：魏野
朝代：宋

皎潔分明如我鬢，卷舒方正似君心。
三千里外情多少，一幅真堪值萬金。
謝孫大諫惠茶
作者：魏野
朝代：宋

盧仝曾謝諫官茶，狂作長歌任過誇。
爭似君今相惠者，分從金口到村家。
謝孫狀元寒食見贈
作者：魏野
朝代：宋

一首狀元詩，封來到竹扉。
讀留寒食燭，拜換道家衣。
譽過心無愧，酬遲禮轉非。
閑思播琴裏，誰更會玄微。
謝孫紫微同郡侯石太尉見訪
作者：魏野
朝代：宋

誰共東郊訪懶魁，一時文武盡奇才。
朱衣列到柴門住，皂纛隨穿竹徑來。
乍照兒童戈似雪，忽驚猿鶴鼓如雷。
眼看兩地翱翔去，溪上無由更接陪。
謝孫舍人題名水亭因有紀贈
作者：魏野
朝代：宋

紫微客寫青苔壁，不與尋常姓字同。
多謝溪煙知我意，預先替作碧紗籠。
謝師刑部見召
作者：魏野
朝代：宋

錦帳公餘後，紗巾召見初。
一言忻契合，三拜愧生疏。
漸見詩多拙，方知譽轉虛。
猶能時遣吏，相問到貧居。
謝張中允見訪
作者：魏野
朝代：宋

園林花未發，豈是爲遊春。
深愧青宮客，先尋白屋人。
兒童驚茜綬，僕隸笑紗巾。
踏雪携詩謝，朱門必許親。
謝潘閬寄惠白雞
作者：魏野
朝代：宋

遠惠雞同雪，應圖警卧雲。
如君鳴有信，似我素無文。
映樹迷蟾彩，臨流雜鷺羣。
朝昏何所恨，不共隔籬聞。
謝王太博惠書
作者：魏野
朝代：宋

貴不忘貧賤，華緘到弊廬。
分明如國史，子細似家書。
情有千重在，詞無一字虛。
未諧親謝去，東望但躊躕。
謝王耿太博惠藤床王虞部惠藤枕
作者：魏野
朝代：宋

藤床藤枕睡騰騰，軟勝眠莎與曲肱。
知似邊韶偏寄惠，夢中長亦感空心朋。
謝益州司理劉大著寄惠筇竹杖
作者：魏野
朝代：宋

雖勝斑竹與紅藤，絕遠羸軀豈易憑。
爭得化龍歸錦水，老身騎去見心朋。
謝知府寇相公降訪·其一
作者：魏野
朝代：宋

晝睡方濃向竹齋，柴門日午尚慵開。
驚迴一覺遊仙夢，村巷傳呼宰相來。
謝知府寇相公降訪·其二
作者：魏野
朝代：宋

中書兩入寇尚書，出鎮雄藩半載餘。
棠樹陰中無訟聽，閑騎寶馬到茅廬。
謝薛省判寄惠鶴
作者：魏野
朝代：宋

早輟仙禽寄逸民，年來亦似厭家貧。
時時東望長鳴處，應憶朱門舊主人。
謝薛端公寄惠素紗
作者：魏野
朝代：宋

鶴色紗蒙烏府寄，裁衣不稱著林中。
水亭君有親題處，留待他時染碧籠。
謝長安孫舍人寄惠蜀牋并茶二首·其一
作者：魏野
朝代：宋

彩牋一軸敵瓊瑰，喜見親題手自開。
遠勝浣花人寄到，貴從視草客分來。
百張重疊霞初卷，十色參差錦乍裁。
紅藥篇章方雅稱，老夫無用擬封迴。
謝長安孫舍人寄惠蜀牋并茶二首·其二
作者：魏野
朝代：宋

誰將新茗寄柴扉，京兆孫家小紫微。
鼎是舒州烹始稱，甌除越國貯皆非。
盧仝詩裏功堪比，陸羽經中法可依。
不敢頻嘗無別意，却嫌睡少夢君稀。
謝馮亞惠鶴
作者：魏野
朝代：宋

慇懃親惠鶴，迢遞自江濆。
情性渾如我，精神酷似君。
舞思同座看，唳想隔城聞。
從此添詩景，爲題好共分。
謝龍圖李待制見寄·其一
作者：魏野
朝代：宋

煙霄閑似在煙霞，唯有龍圖學士家。
和了御詩垂錦帳，卧聽仙樂出宮花。
謝龍圖李待制見寄·其二
作者：魏野
朝代：宋

遥知清貴孰能攀，天上閑勝地上閑。
除對聖君論道外，時題詩句落人間。
诗一首
作者：魏野
朝代：宋

城裏争看城外花，独来城裏访僧家。
辛勤旋觅新钻火，为我亲烹岳麓茶。
诗一首
作者：魏野
朝代：宋

城里争看城外花，独来城里访僧家。辛勤旋觅新钻火，为我亲烹岳麓茶。
诗一首
作者：魏野
朝代：宋
体裁：七言绝句

谁人把我狂诗句，写向添苏绣户中。闲暇若将红袖拂，还应胜得碧纱笼。
谢乔职方惠书
作者：魏野
朝代：宋

珍重君郎一纸书，亲书何啻敌琼琚。便回岂易逢归雁，频看应难长蠹鱼。先寄路经千里外，后批情更万重馀。静思贵不忘贫贱，当日荆州亦未如。
谢乔职方惠书
作者：魏野
朝代：宋

珍重君郎一纸书，亲书何啻敌琼琚。
便迴岂易逢归鴈，频看应难长蠹鱼。
先寄路经千里外，后批情更万重余。
静思贵不忘贫贱，当日荆州亦未如。
谢乔职方惠山菜
作者：魏野
朝代：宋
体裁：七言律诗

山菜寻常见眼明，使君偏赐况新生。野人屈指皆知性，老圃从头不识名。五鼎减来为异味，一箪添出称闲情。儿童笑道真嘉馔，诗思因餐觉转清。
谢何学士王专推官王道士同见访
作者：魏野
朝代：宋

闲离锦帐带纱巾，谁从东郊访隐沦。旧在幕中珠履客，新游门下羽衣人。扫苔虽是开三径，采蕨何繇致八珍。太史还应怪躔次，郎官星犯客星频。
谢何学士王专推官王道士同见访
作者：魏野
朝代：宋

闲离锦帐带纱巾，谁从东郊访隠沦。
旧在幕中珠履客，新游门下羽衣人。
扫苔虽是开三径，采蕨何繇致八珍。
太史还应怪躔次，郎官星犯客星频。
谢冯亚惠鹤
作者：魏野
朝代：宋

慇勤亲惠鹤，迢递自江濆。情性浑如我，精神酷似君。舞思同座看，唳想隔城闻。从此添诗景，为题好共分。
谢冯亚惠鹤
作者：魏野
朝代：宋

慇懃亲惠鹤，迢递自江濆。
情性浑如我，精神酷似君。
舞思同座看，唳想隔城闻。
从此添诗景，为题好共分。
谢刘小谏寄惠双鹤
作者：魏野
朝代：宋
体裁：七言律诗

令威兄弟涉烟波，谏署人教到薜萝。毛比君情犹恐少，格如我性不争多。相呼似说冲霄意，对舞初闻击壤歌。仙术无能骑谢去，青云未免阻闲过。
谢呈寇相公召宴
作者：魏野
朝代：宋
体裁：七言律诗

两度为霖六镇临，春残公暇宴棠阴。周瑜辩乐宁妨醉，裴度论兵不废吟。五色诏书丹凤降，十香御酒翠娥斟。野人每喜陪樽俎，三入唯愁阻访寻。
谢大著刘烨寄惠玉笺
作者：魏野
朝代：宋
体裁：七言绝句

皎洁分明如我鬓，卷舒方正似君心。三千里外情多少，一幅真堪值万金。
谢孙大谏惠茶
作者：魏野
朝代：宋

卢仝曾谢谏官茶，狂作长歌任过夸。
争似君今相惠者，分从金口到村家。
谢孙大谏惠茶
作者：魏野
朝代：宋

卢仝曾谢谏官茶，狂作长歌任过誇。争似君今相惠者，分从金口到村家。
谢孙状元寒食见赠
作者：魏野
朝代：宋

一首状元诗，封来到竹扉。
读留寒食烛，拜换道家衣。
誉过心无愧，酬迟礼转非。
闲思播琴裏，谁更会玄微。
谢孙状元寒食见赠
作者：魏野
朝代：宋

一首状元诗，封来到竹扉。读留寒食烛，拜换道家衣。誉过心无愧，酬迟礼转非。闲思播琴里，谁更会玄微。
谢孙紫微同郡侯石太尉见访
作者：魏野
朝代：宋
体裁：七言律诗

谁共东郊访懒魁，一时文武尽奇才。朱衣列到柴门住，皂纛随穿竹径来。乍照儿童戈似雪，忽惊猿鹤鼓如雷。眼看两地翱翔去，溪上无由更接陪。
谢孙舍人题名水亭因有纪赠
作者：魏野
朝代：宋
体裁：七言绝句

紫微客写青苔壁，不与寻常姓字同。多谢溪烟知我意，预先替作碧纱笼。
谢师刑部见召
作者：魏野
朝代：宋

锦帐公余后，纱巾召见初。
一言忻契合，三拜愧生疏。
渐见诗多拙，方知誉转虚。
犹能时遣吏，相问到贫居。
谢师刑部见召
作者：魏野
朝代：宋

锦帐公馀后，纱巾召见初。一言忻契合，三拜愧生疏。渐见诗多拙，方知誉转虚。犹能时遣吏，相问到贫居。
谢张中允见访
作者：魏野
朝代：宋
体裁：五言律诗

园林花未发，岂是为游春。深愧青宫客，先寻白屋人。儿童惊茜绶，仆隶笑纱巾。踏雪携诗谢，朱门必许亲。
谢潘阆寄惠白鸡
作者：魏野
朝代：宋

远惠鸡同雪，应图警卧云。
如君鸣有信，似我素无文。
映树迷蟾彩，临流杂鹭羣。
朝昏何所恨，不共隔篱闻。
谢潘阆寄惠白鸡
作者：魏野
朝代：宋

远惠鸡同雪，应图警卧云。如君鸣有信，似我素无文。映树迷蟾彩，临流杂鹭群。朝昏何所恨，不共隔篱闻。
谢王太博惠书
作者：魏野
朝代：宋
体裁：五言律诗

贵不忘贫贱，华缄到弊庐。分明如国史，子细似家书。情有千重在，词无一字虚。未谐亲谢去，东望但踌蹰。
谢王耿太博惠藤床王虞部惠藤枕
作者：魏野
朝代：宋

藤床藤枕睡腾腾，软胜眠莎与曲肱。知似边韶偏寄惠，梦中长亦感心朋。
谢王耿太博惠藤床王虞部惠藤枕
作者：魏野
朝代：宋

藤床藤枕睡腾腾，软胜眠莎与曲肱。
知似边韶偏寄惠，梦中长亦感空心朋。
谢益州司理刘大著寄惠筇竹杖
作者：魏野
朝代：宋
体裁：七言绝句

虽胜斑竹与红藤，绝远羸躯岂易凭。争得化龙归锦水，老身骑去见心朋。
谢知府寇相公降访
作者：魏野
朝代：宋

昼睡方浓向竹斋，柴门日午尚慵开。惊回一觉游仙梦，村巷传呼宰相来。中书两入寇尚书，出镇雄藩半载馀。棠树阴中无讼听，闲骑宝马到茅庐。
谢知府寇相公降访·其一
作者：魏野
朝代：宋

昼睡方浓向竹斋，柴门日午尚慵开。惊回一觉游仙梦，村巷传呼宰相来。
谢知府寇相公降访·其一
作者：魏野
朝代：宋

昼睡方浓向竹斋，柴门日午尚慵开。
惊迴一觉游仙梦，村巷传呼宰相来。
谢知府寇相公降访·其二
作者：魏野
朝代：宋

中书两入寇尚书，出镇雄藩半载余。
棠树阴中无讼听，闲骑宝马到茅庐。
谢知府寇相公降访·其二
作者：魏野
朝代：宋

中书两入寇尚书，出镇雄藩半载馀。棠树阴中无讼听，闲骑宝马到茅庐。
谢薛省判寄惠鹤
作者：魏野
朝代：宋
体裁：七言绝句

早辍仙禽寄逸民，年来亦似厌家贫。时时东望长鸣处，应忆朱门旧主人。
谢薛端公寄惠素纱
作者：魏野
朝代：宋

鹤色纱蒙乌府寄，裁衣不称着林中。
水亭君有亲题处，留待他时染碧笼。
谢薛端公寄惠素纱
作者：魏野
朝代：宋

鹤色纱蒙乌府寄，裁衣不称著林中。水亭君有亲题处，留待他时染碧笼。
谢长安孙舍人寄惠蜀笺并茶二首
作者：魏野
朝代：宋

彩笺一轴敌琼瑰，喜见亲题手自开。远胜浣花人寄到，贵从视草客分来。百张重叠霞初卷，十色参差锦乍裁。红药篇章方雅称，老夫无用拟封回。谁将新茗寄柴扉，京兆孙家小紫微。鼎是舒州烹始称，瓯除越国贮皆非。卢仝诗里功堪比，陆羽经中法可依。不敢频尝无别意，却嫌睡少梦君稀。
谢长安孙舍人寄惠蜀笺并茶二首·其一
作者：魏野
朝代：宋

彩笺一轴敌琼瑰，喜见亲题手自开。远胜浣花人寄到，贵从视草客分来。百张重叠霞初卷，十色参差锦乍裁。红药篇章方雅称，老夫无用拟封回。
谢长安孙舍人寄惠蜀笺并茶二首·其一
作者：魏野
朝代：宋

彩笺一轴敌琼瑰，喜见亲题手自开。
远胜浣花人寄到，贵从视草客分来。
百张重迭霞初卷，十色参差锦乍裁。
红药篇章方雅称，老夫无用拟封迴。
谢长安孙舍人寄惠蜀笺并茶二首·其二
作者：魏野
朝代：宋

谁将新茗寄柴扉，京兆孙家小紫微。
鼎是舒州烹始称，瓯除越国贮皆非。
卢仝诗裏功堪比，陆羽经中法可依。
不敢频尝无别意，却嫌睡少梦君稀。
谢长安孙舍人寄惠蜀笺并茶二首·其二
作者：魏野
朝代：宋

谁将新茗寄柴扉，京兆孙家小紫微。鼎是舒州烹始称，瓯除越国贮皆非。卢仝诗里功堪比，陆羽经中法可依。不敢频尝无别意，却嫌睡少梦君稀。
谢龙图李待制见寄
作者：魏野
朝代：宋

烟霄闲似在烟霞，唯有龙图学士家。和了御诗垂锦帐，卧听仙乐出宫花。遥知清贵孰能攀，天上闲胜地上闲。除对圣君论道外，时题诗句落人间。
谢龙图李待制见寄·其一
作者：魏野
朝代：宋
体裁：七言绝句

烟霄闲似在烟霞，唯有龙图学士家。和了御诗垂锦帐，卧听仙乐出宫花。
谢龙图李待制见寄·其二
作者：魏野
朝代：宋
体裁：七言绝句

遥知清贵孰能攀，天上闲胜地上闲。除对圣君论道外，时题诗句落人间。
貽不出院真公
作者：魏野
朝代：宋

閉戶頭初剃，今來已白頭。
五侯堂上見，四海定中遊。
鑿井還依砌，栽松欲映樓。
人間思慮絕，擁衲任經秋。
貽司馬池
作者：魏野
朝代：宋

年少老成人，林間訪我頻。
文雖如貌古，道不似家貧。
題柱寧慚祖，干時不爲身。
鰲山將首冠，莫歎尚沉淪。
贈三門漕運錢舍人
作者：魏野
朝代：宋

相知有宿緣，一見兩忻然。
我拙宜名野，君廉恨姓錢。
唱酬思閣筆，迎送愧樓船。
却恐徵歸闕，慵過砥柱邊。
贈妓張八
作者：魏野
朝代：宋

君爲北道生張八，我是西州熟魏三。
莫惜樽前無笑語，半生半熟未相諳。
贈孫何狀元
作者：魏野
朝代：宋

天非道莫尊，道非賢莫存。
始知賢人生，與道爲輪轅。
明庭親選士，慮彼賢愚渾。
天子至文明，擢公爲狀元。
一榜三百人，默默誰復言。
有如鳳在林，衆鳥不敢喧。
威稜廌有角，度量海無垠。
直入仲尼室，不顧孟軻門。
文得古中新，陳熟甚已冤。
一字如一星，光芒不見痕。
首官來理陝，棠樹換枯根。
淑氣春風和，美化冬日暄。
至誠物莫欺，至明物莫昏。
平思治地陝，清欲變河源。
我生三十年，未嘗離丘園。
朴性昧巧習，惟知道可敦。
貧巷無富車，閑地唯雲屯。
我願爲松竹，生在君子軒。
早夜接清風，節高陰更繁。
何當親教授，如渴飲衢樽。
斯言拙且直，堪將鬼神論。
贈安邑知縣方寺丞
作者：魏野
朝代：宋

尋常少往還，門靜似居山。
書爲傳家秘，琴因國忌閑。
坐衙更鶴氅，行樂到禪關。
約我休官後，鄰居竹樹間。
贈岐賁推官
作者：魏野
朝代：宋

動靜不違書，如君始是儒。
婢閑猶畫卦，兒戲亦投壺。
門冷僧長往，官清道更孤。
吾君能大用，皇宋即唐虞。
贈惠崇上人
作者：魏野
朝代：宋

張籍眼昏心不昧，崇師耳聵性還聰。
是非言語徒喧世，贏得長如在定中。
贈潁陽知縣劉燁著作
作者：魏野
朝代：宋

門風是相門，積慶豈須論。
祖德書儀在，科名榜貼存。
政聲聞牧豎，墨跡見花村。
物論將徵用，多應入諫垣。
贈潘閬
作者：魏野
朝代：宋

昔賢放志多狂怪，若比今來總未如。
從此華山圖籍上，又添潘閬倒騎馿。
贈王氏神童昆季
作者：魏野
朝代：宋

先後登科出玉京，滿朝詩送更光榮。
豈唯皇宋終難繼，自古神童少弟兄。
贈華山何學士致仕
作者：魏野
朝代：宋

累表乞眠雲，明君始許君。
三峰同鶴住，半俸與僧分。
益壽藥誰得，朝元香自焚。
承家多令子，冠蓋世紛紛。
贈薛田察院兼呈劉大著
作者：魏野
朝代：宋

居喪貧御史，家近亦難歸。
却恐詔起復，如何贖繡衣。
僕夫潛去盡，親友頻來稀。
惟有劉東觀，時時扣掩扉。
贈長安知縣陳堯佐
作者：魏野
朝代：宋

少作長安宰，尋常似隠夫。
琴書家慣有，杖印客疑無。
錦水心雖役，圭峰眼不辜。
閑簽歸業狀，貧典舊山圖。
酒爲廉猶斷，棋因讓忽輸。
即看聯鴈序，相繼在蓬壺。
贈陝縣薛偕主簿
作者：魏野
朝代：宋

少年來作簿，英俊復誰如。
好事雖聞舊，能官不覺初。
耽憂因稼穡，廢寢爲詩書。
客戀門前住，民欣部內居。
親科公舍竹，教種職田蔬。
異日廳應鎖，清才本有餘。
贻不出院真公
作者：魏野
朝代：宋
体裁：五言律诗

闭户头初剃，今来已白头。五侯堂上见，四海定中游。凿井还依砌，栽松欲映楼。人间思虑绝，拥衲任经秋。
贻司马池
作者：魏野
朝代：宋

年少老成人，林间访我频。
文虽如貌古，道不似家贫。
题柱宁惭祖，干时不为身。
鰲山将首冠，莫叹尚沉沦。
贻司马池
作者：魏野
朝代：宋

年少老成人，林间访我频。文虽如貌古，道不似家贫。题柱宁惭祖，干时不为身。鳌山将首冠，莫叹尚沉沦。
赠三门漕运钱舍人
作者：魏野
朝代：宋

相知有宿缘，一见两忻然。
我拙宜名野，君廉恨姓钱。
唱酬思阁笔，迎送愧楼船。
却恐征归阙，慵过砥柱边。
赠三门漕运钱舍人
作者：魏野
朝代：宋

相知有宿缘，一见两忻然。我拙宜名野，君廉恨姓钱。唱酬思阁笔，迎送愧楼船。却恐徵归阙，慵过砥柱边。
赠华山何学士致仕
作者：魏野
朝代：宋
体裁：五言律诗

累表乞眠云，明君始许君。三峰同鹤住，半俸与僧分。益寿药谁得，朝元香自焚。承家多令子，冠盖世纷纷。
赠妓张八
作者：魏野
朝代：宋
体裁：七言绝句

君为北道生张八，我是西州熟魏三。莫惜樽前无笑语，半生半熟未相谙。
赠孙何状元
作者：魏野
朝代：宋

天非道莫尊，道非贤莫存。始知贤人生，与道为轮辕。明庭亲选士，虑彼贤愚浑。天子至文明，擢公为状元。一榜三百人，默默谁复言。有如凤在林，众鸟不敢喧。威棱廌有角，度量海无垠。直入仲尼室，不顾孟轲门。文得古中新，陈熟甚已冤。一字如一星，光芒不见痕。首官来理陕，棠树换枯根。淑气春风和，美化冬日暄。至诚物莫欺，至明物莫昏。平思治地陕，清欲变河源。我生三十年，未尝离丘园。朴性昧巧习，惟知道可敦。贫巷无富车，闲地唯云屯。我愿为松竹，生在君子轩。早夜接清风，节高阴更繁。何当亲教授，如渴饮衢樽。斯言拙且直，堪将鬼神论。
赠孙何状元
作者：魏野
朝代：宋

天非道莫尊，道非贤莫存。
始知贤人生，与道为轮辕。
明庭亲选士，虑彼贤愚浑。
天子至文明，擢公为状元。
一榜三百人，默默谁復言。
有如凤在林，众鸟不敢喧。
威棱廌有角，度量海无垠。
直入仲尼室，不顾孟轲门。
文得古中新，陈熟甚已冤。
一字如一星，光芒不见痕。
首官来理陕，棠树换枯根。
淑气春风和，美化冬日暄。
至诚物莫欺，至明物莫昏。
平思治地陕，清欲变河源。
我生三十年，未尝离丘园。
朴性昧巧习，惟知道可敦。
贫巷无富车，闲地唯云屯。
我愿为松竹，生在君子轩。
早夜接清风，节高阴更繁。
何当亲教授，如渴饮衢樽。
斯言拙且直，堪将鬼神论。
赠安邑知县方寺丞
作者：魏野
朝代：宋
体裁：五言律诗

寻常少往还，门静似居山。书为传家秘，琴因国忌闲。坐衙更鹤氅，行乐到禅关。约我休官后，邻居竹树间。
赠寇准联
作者：魏野
朝代：宋
体裁：联

好向上天辞富贵；却来平地作神仙。
赠岐贲推官
作者：魏野
朝代：宋
体裁：五言律诗

动静不违书，如君始是儒。婢闲犹画卦，儿戏亦投壶。门冷僧长往，官清道更孤。吾君能大用，皇宋即唐虞。
赠惠崇上人
作者：魏野
朝代：宋
体裁：七言绝句

张籍眼昏心不昧，崇师耳聩性还聪。是非言语徒喧世，赢得长如在定中。
赠潘阆
作者：魏野
朝代：宋

昔贤放志多狂怪，若比今来总未如。
从此华山图籍上，又添潘阆倒骑馿。
赠潘阆
作者：魏野
朝代：宋

昔贤放志多狂怪，若比今来总未如。从此华山图籍上，又添潘阆倒骑驴。
赠王氏神童昆季
作者：魏野
朝代：宋
体裁：七言绝句

先后登科出玉京，满朝诗送更光荣。岂唯皇宋终难继，自古神童少弟兄。
赠薛田察院兼呈刘大着
作者：魏野
朝代：宋

居丧贫御史，家近亦难归。
却恐诏起復，如何赎绣衣。
仆夫潜去尽，亲友频来稀。
惟有刘东观，时时扣掩扉。
赠薛田察院兼呈刘大著
作者：魏野
朝代：宋

居丧贫御史，家近亦难归。却恐诏起复，如何赎绣衣。仆夫潜去尽，亲友频来稀。惟有刘东观，时时扣掩扉。
赠长安知县陈尧佐
作者：魏野
朝代：宋

少作长安宰，寻常似隐夫。琴书家惯有，杖印客疑无。锦水心虽役，圭峰眼不辜。闲签归业状，贫典旧山图。酒为廉犹断，棋因让忽输。即看联雁序，相继在蓬壶。
赠长安知县陈尧佐
作者：魏野
朝代：宋

少作长安宰，寻常似隠夫。
琴书家惯有，杖印客疑无。
锦水心虽役，圭峰眼不辜。
闲签归业状，贫典旧山图。
酒为廉犹断，棋因让忽输。
即看联鴈序，相继在蓬壶。
赠陕县薛偕主簿
作者：魏野
朝代：宋

少年来作簿，英俊复谁如。好事虽闻旧，能官不觉初。耽忧因稼穑，废寝为诗书。客恋门前住，民欣部内居。亲科公舍竹，教种职田蔬。异日厅应锁，清才本有馀。
赠陕县薛偕主簿
作者：魏野
朝代：宋

少年来作簿，英俊復谁如。
好事虽闻旧，能官不觉初。
耽忧因稼穑，废寝为诗书。
客恋门前住，民欣部内居。
亲科公舍竹，教种职田蔬。
异日厅应锁，清才本有余。
赠颍阳知县刘烨着作
作者：魏野
朝代：宋

门风是相门，积庆岂须论。
祖德书仪在，科名榜贴存。
政声闻牧竖，墨迹见花村。
物论将征用，多应入谏垣。
赠颍阳知县刘烨著作
作者：魏野
朝代：宋

门风是相门，积庆岂须论。祖德书仪在，科名榜贴存。政声闻牧竖，墨迹见花村。物论将徵用，多应入谏垣。
过古战场
作者：魏野
朝代：宋

战死掩无坟，生降耻负君。古今魂易吊，贵贱骨难分。狐兔迷莎径，乌鸢噪陇云。谁家有征妇，曾此待回军。
过古战场
作者：魏野
朝代：宋

战死掩无坟，生降耻负君。
古今魂易弔，贵贱骨难分。
狐兔迷莎径，乌鸢噪陇云。
谁家有征妇，曾此待回军。
还何学士诗集
作者：魏野
朝代：宋
体裁：五言律诗

魏野非商也，微言岂易穷。看虽许朋友，写不倚儿童。合在龙图上，难留蜗舍中。因思投纳处，还浦与珠同。
述怀
作者：魏野
朝代：宋
体裁：五言律诗

东郭魏仲先，生计且随缘。任懒自扫地，更贫谁怨天。有名閒富贵，无事小神仙。不觉流光速，身将半百年。
述懷
作者：魏野
朝代：宋

東郭魏仲先，生計且隨緣。
任懶自掃地，更貧誰怨天。
有名閒富貴，無事小神仙。
不覺流光速，身將半百年。
送三門發運辛寺丞赴闕
作者：魏野
朝代：宋

山河仗忠信，盡室去安然。
白浪爲行路，紅旗認坐船。
禹門辭有燕，隋柳到無蟬。
豈羨乘槎客，風流載管絃。
送三门发运辛寺丞赴阙
作者：魏野
朝代：宋

山河仗忠信，尽室去安然。白浪为行路，红旗认坐船。禹门辞有燕，隋柳到无蝉。岂羡乘槎客，风流载管弦。
送三门发运辛寺丞赴阙
作者：魏野
朝代：宋

山河仗忠信，尽室去安然。
白浪为行路，红旗认坐船。
禹门辞有燕，隋柳到无蝉。
岂羡乘槎客，风流载管絃。
送丕上人南游
作者：魏野
朝代：宋
体裁：五言律诗

江山独去游，游遍始应休。云外敲清磬，船中剃白头。阻风孤岛晚，听雨二林秋。南国多嘉境，诗牌几处留。
送丕上人南遊
作者：魏野
朝代：宋

江山獨去遊，遊遍始應休。
雲外敲清磬，船中剃白頭。
阻風孤島晚，聽雨二林秋。
南國多嘉境，詩牌幾處留。
送乔职方赴阙
作者：魏野
朝代：宋

一种征书下九重，汉唐贤士岂能同。
定归金马殊黄散，不解银鱼胜白公。
千骑拥行歧路满，万人泣送郡城空。
他时若继前交代，肯意棠郊鹤髮翁。
送乔职方赴阙
作者：魏野
朝代：宋

一种徵书下九重，汉唐贤士岂能同。定归金马殊黄散，不解银鱼胜白公。千骑拥行歧路满，万人泣送郡城空。他时若继前交代，肯意棠郊鹤发翁。
送任秉南归
作者：魏野
朝代：宋
体裁：五言律诗

归觐江山远，如何叙别离。数杯村店酒，一首野人诗。趁渡怜舟稳，贪程恨马羸。遥思到家日，已过落花时。
送任秉南歸
作者：魏野
朝代：宋

歸覲江山遠，如何敘別離。
數盃村店酒，一首野人詩。
趁渡憐舟穩，貪程恨馬羸。
遥思到家日，已過落花時。
送俞太中山人归终南
作者：魏野
朝代：宋
体裁：七言绝句

俞贯之辞魏仲先，终南归去落花天。如何相见还相别，早晚溪云一处眠。
送俞太中山人歸終南
作者：魏野
朝代：宋

俞貫之辭魏仲先，終南歸去落花天。
如何相見還相別，早晚溪雲一處眠。
送俞极山人归太华
作者：魏野
朝代：宋
体裁：五言律诗

三峰倚太虚，四岳境难如。云向中方起，人归绝顶居。道全忘世态，诗必答天书。不待辞荣去，还应笑二疏。
送俞極山人歸太華
作者：魏野
朝代：宋

三峰倚太虛，四嶽境難如。
雲向中方起，人歸絕頂居。
道全忘世態，詩必答天書。
不待辭榮去，還應笑二疏。
送元上人归宁
作者：魏野
朝代：宋

禅性虽无着，偏亲奈白头。
直应飞锡到，方是倚门休。
雪裏犹思去，花前岂易留。
如何迎侍得，住近免离愁。
送元上人归宁
作者：魏野
朝代：宋

禅性虽无著，偏亲奈白头。直应飞锡到，方是倚门休。雪里犹思去，花前岂易留。如何迎侍得，住近免离愁。
送元上人歸寧
作者：魏野
朝代：宋

禪性雖無著，偏親奈白頭。
直應飛錫到，方是倚門休。
雪裏猶思去，花前豈易留。
如何迎侍得，住近免離愁。
送党宣员外赴阙兼呈刘小谏
作者：魏野
朝代：宋
体裁：七言律诗

行装堪入画何如，马更羸于到任初。棠树喜抛州部籍，兰台宜掌国图书。草芽绿未侵官道，柳眼青先近帝居。愿共耀卿来旧地，飘缨拥旆过吾庐。
送冯介迎觐
作者：魏野
朝代：宋

离声无管弦，空把指频弹。惟子犹为客，何人不作官。前程贫岂易，后会老应难。拜想高堂下，麻衣泪始乾。
送冯介迎觐
作者：魏野
朝代：宋

离声无管絃，空把指频弹。
惟子犹为客，何人不作官。
前程贫岂易，后会老应难。
拜想高堂下，麻衣泪始干。
送刘大著赴任益州司理
作者：魏野
朝代：宋
体裁：七言律诗

金口亲除向锦川，一般监郡最荣迁。从来才已欺鹦鹉，此去冤应雪杜鹃。迎接僧携筇竹杖，歌谣民写浣花笺。移风定不妨吟笑，绝唱宜磨玉垒镌。
送刘法曹东归
作者：魏野
朝代：宋

上官多是叹穷途，得替行装尽有馀。唯有甘棠刘法掾，来时骑马去骑驴。
送刘法曹东归
作者：魏野
朝代：宋

上官多是嘆穷途，得替行装尽有余。
唯有甘棠刘法掾，来时骑马去骑馿。
送刘烨大着移任龙门知县
作者：魏野
朝代：宋

天上书先梦裏传，到施仁政减春寒。
尚虚鳌岭神仙任，暂作龙门父母官。
愁闷岂惟增假寐，笑谈直恐绝真欢。
不缘潦倒长相逐，免得离情有万端。
送刘烨大著移任龙门知县
作者：魏野
朝代：宋

天上书先梦里传，到施仁政减春寒。尚虚鳌岭神仙任，暂作龙门父母官。愁闷岂惟增假寐，笑谈直恐绝真欢。不缘潦倒长相逐，免得离情有万端。
送劉大著赴任益州司理
作者：魏野
朝代：宋

金口親除向錦川，一般監郡最榮遷。
從來才已欺鸚鵡，此去冤應雪杜鵑。
迎接僧攜筇竹杖，歌謠民寫浣花箋。
移風定不妨吟笑，絕唱宜磨玉壘鎸。
送劉法曹東歸
作者：魏野
朝代：宋

上官多是嘆窮途，得替行裝盡有餘。
唯有甘棠劉法掾，來時騎馬去騎馿。
送劉燁大著移任龍門知縣
作者：魏野
朝代：宋

天上書先夢裏傳，到施仁政減春寒。
尚虛鼇嶺神仙任，暫作龍門父母官。
愁悶豈惟增假寐，笑談直恐絕真歡。
不緣潦倒長相逐，免得離情有萬端。
送县宰王希之阙下
作者：魏野
朝代：宋
体裁：五言律诗

到任预忧替，替归贫类初。离情似芳草，远道逐征车。遗爱偏留记，行装祇担书。将来好官职，愿载此间除。
送司馬池歸夏臺
作者：魏野
朝代：宋

芳草垂楊弄色初，山中好酒想躊踟。
他時駟馬乘如祖，莫忘今朝跨蹇馿。
送司马池归夏台
作者：魏野
朝代：宋

芳草垂杨弄色初，山中好酒想踌踟。
他时驷马乘如祖，莫忘今朝跨蹇馿。
送司马池归夏台
作者：魏野
朝代：宋

芳草垂杨弄色初，山中好酒想踌躇。他时驷马乘如祖，莫忘今朝跨蹇驴。
送吳石赴舉
作者：魏野
朝代：宋

吳生重赴舉，輕別重傷心。
貧友欲沽酒，豪家不典琴。
溪僧來會送，國士到爭尋。
預想登科後，無因訪竹林。
送吴石赴举
作者：魏野
朝代：宋
体裁：五言律诗

吴生重赴举，轻别重伤心。贫友欲沽酒，豪家不典琴。溪僧来会送，国士到争寻。预想登科后，无因访竹林。
送唐殿院罢蜀中提刑赴诏兼呈孙大谏
作者：魏野
朝代：宋
体裁：七言律诗

花骢出蜀瘦行难，急诏乘轺定峻迁。清雪人如辞父母，白云客似别神仙。堪晓望晴霞烂熳，伴宵征暑月团圆。寄语集贤孙大谏，莫嫌未和旧诗篇。
送唐殿院罷蜀中提刑赴詔兼呈孫大諫
作者：魏野
朝代：宋

花驄出蜀瘦行難，急詔乘軺定峻遷。
清雪人如辭父母，白雲客似別神仙。
堪曉望晴霞爛熳，伴宵征暑月團圓。
寄語集賢孫大諫，莫嫌未和舊詩篇。
送唐肃察院赴东川提刑
作者：魏野
朝代：宋
体裁：七言绝句

按察东川十四州，几多山水似蓬丘。清时应喜无冤雪，赢得乘骢到处游。
送唐肃察院赴阙兼呈府尹孙大谏
作者：魏野
朝代：宋

东郊祖帐惨西风，愁听阳关曲调终。
赤子泣皆牵绣袂，白馿鸣亦恋花骢。
触邪暂立龙墀下，儤直将归凤阁中。
大尹相逢凭仗说，官高不敢寄诗筒。
送唐肃察院赴阙兼呈府尹孙大谏
作者：魏野
朝代：宋

东郊祖帐惨西风，愁听阳关曲调终。赤子泣皆牵绣袂，白驴鸣亦恋花骢。触邪暂立龙墀下，儤直将归凤阁中。大尹相逢凭仗说，官高不敢寄诗筒。
送唐肅察院赴東川提刑
作者：魏野
朝代：宋

按察東川十四州，幾多山水似蓬丘。
清時應喜無冤雪，贏得乘驄到處遊。
送唐肅察院赴闕兼呈府尹孫大諫
作者：魏野
朝代：宋

東郊祖帳慘西風，愁聽陽關曲調終。
赤子泣皆牽繡袂，白馿鳴亦戀花驄。
觸邪暫立龍墀下，儤直將歸鳳閣中。
大尹相逢憑仗說，官高不敢寄詩筒。
送喬職方赴闕
作者：魏野
朝代：宋

一種徵書下九重，漢唐賢士豈能同。
定歸金馬殊黄散，不解銀魚勝白公。
千騎擁行歧路滿，萬人泣送郡城空。
他時若繼前交代，肯意棠郊鶴髮翁。
送壽師新加命服後歸蜀
作者：魏野
朝代：宋

日照孤雲作彩霞，帝鄉風送去天涯。
野人遥望歸何處，萬里峨嵋便是家。
送外甥李渭进士赴举
作者：魏野
朝代：宋
体裁：七言律诗

棠树抡材过礼闱，孤寒得解更光辉。进身喜逐贤侯表，裹足愁分老母衣。千里冬残伤独去，一家春尽待荣归。头方念尔还如我，到阙何人许扣扉。
送外甥李渭進士赴舉
作者：魏野
朝代：宋

棠樹掄材過禮闈，孤寒得解更光輝。
進身喜逐賢侯表，裹足愁分老母衣。
千里冬殘傷獨去，一家春盡待榮歸。
頭方念爾還如我，到闕何人許扣扉。
送太博知榮州
作者：魏野
朝代：宋

莫嘆迢迢遠帝京，且憐叱馭繼家聲。
歌鐘競出棠郊送，鼓角應過劍閣迎。
椶葉带風驚玉勒，梅花和雪照紅旌。
下車遥想無餘事，政譽遥同在陝城。
送太博知荣州
作者：魏野
朝代：宋

莫叹迢迢远帝京，且怜叱驭继家声。歌钟竞出棠郊送，鼓角应过剑阁迎。棕叶带风惊玉勒，梅花和雪照红旌。下车遥想无馀事，政誉遥同在陕城。
送太博知荣州
作者：魏野
朝代：宋

莫嘆迢迢远帝京，且怜叱驭继家声。
歌钟竞出棠郊送，鼓角应过剑阁迎。
椶叶带风惊玉勒，梅花和雪照红旌。
下车遥想无余事，政誉遥同在陕城。
送太白山人俞太中之商于访道友王知常洎归故山
作者：魏野
朝代：宋
体裁：七言律诗

羡我诗中偶有名，输君物外更无萦。水声山色为声色，鹤性云情是性情。四皓云间寻旧友，三清路上指前程。连天太白从今去，林下何时得再迎。
送太白山人俞太中之商於訪道友王知常洎歸故山
作者：魏野
朝代：宋

羨我詩中偶有名，輸君物外更無縈。
水聲山色爲聲色，鶴性雲情是性情。
四皓雲間尋舊友，三清路上指前程。
連天太白從今去，林下何時得再迎。
送孙推官之阙下
作者：魏野
朝代：宋

此去知君免叹嗟，荐章先已到京华。宾筵沉滞才虽久，仙省遨游路不赊。绿映酒旗村店柳，红迎诗笔御园花。几多祖席棠郊外，马上回看日已斜。
送孙推官之阙下
作者：魏野
朝代：宋

此去知君免嘆嗟，荐章先已到京华。
宾筵沉滞才虽久，仙省遨游路不赊。
绿映酒旗村店柳，红迎诗笔御园花。
几多祖席棠郊外，马上回看日已斜。
送孙状元监丞赴阙
作者：魏野
朝代：宋
体裁：五言律诗

诏命虽殊异，行装亦等闲。蓬壶如得路，藜杖似归山。赴约过嵩岭，辞家到竹关。从兹位清峻，野客转难攀。
送孙磻西游
作者：魏野
朝代：宋

贫居胜富贵，况复是贫游。前路谁青眼，高堂母白头。秦山晴望好，陇水夜听愁。早作归宁计，逢欢莫滞留。
送孙磻西游
作者：魏野
朝代：宋

贫居胜富贵，况復是贫游。
前路谁青眼，高堂母白头。
秦山晴望好，陇水夜听愁。
早作归宁计，逢欢莫滞留。
送孫推官之闕下
作者：魏野
朝代：宋

此去知君免嘆嗟，薦章先已到京華。
賓筵沉滯才雖久，仙省遨遊路不賒。
綠映酒旗村店柳，紅迎詩筆御園花。
幾多祖席棠郊外，馬上回看日已斜。
送孫狀元監丞赴闕
作者：魏野
朝代：宋

詔命雖殊異，行裝亦等閑。
蓬壺如得路，藜杖似歸山。
赴約過嵩嶺，辭家到竹關。
從茲位清峻，野客轉難攀。
送孫磻西遊
作者：魏野
朝代：宋

貧居勝富貴，况復是貧遊。
前路誰青眼，高堂母白頭。
秦山晴望好，隴水夜聽愁。
早作歸寧計，逢歡莫滯留。
送宣笔与成都司理刘大着
作者：魏野
朝代：宋

宣城彩笔真堪爱，蜀色红笺更可夸。
雅称风流刘大着，闲时题咏海棠花。
送宣笔与成都司理刘大著
作者：魏野
朝代：宋

宣城彩笔真堪爱，蜀色红笺更可誇。雅称风流刘大著，闲时题咏海棠花。
送宣筆與成都司理劉大著
作者：魏野
朝代：宋

宣城彩筆真堪愛，蜀色紅箋更可誇。
雅稱風流劉大著，閑時題詠海棠花。
送寿师新加命服后归蜀
作者：魏野
朝代：宋
体裁：七言绝句

日照孤云作彩霞，帝乡风送去天涯。野人遥望归何处，万里峨嵋便是家。
送师刑部赴阙
作者：魏野
朝代：宋

白首休嗟叹，君方任老臣。凤书才入手，鹊印喜离身。锦帐眠来旧，花砖步去新。离情棠树晓，吟思洛阳春。御札催应并，天文动已频。拜迎台有吏，泣送巷无人。寺宿知题壁，山行想驻轮。从兹归近密，闲谒转无因。
送师刑部赴阙
作者：魏野
朝代：宋

白首休嗟嘆，君方任老臣。
凤书纔入手，鹊印喜离身。
锦帐眠来旧，花砖步去新。
离情棠树晓，吟思洛阳春。
御札催应併，天文动已频。
拜迎台有吏，泣送巷无人。
寺宿知题壁，山行想驻轮。
从兹归近密，闲谒转无因。
送師刑部赴闕
作者：魏野
朝代：宋

白首休嗟嘆，君方任老臣。
鳳書纔入手，鵲印喜離身。
錦帳眠來舊，花磚步去新。
離情棠樹曉，吟思洛陽春。
御札催應併，天文動已頻。
拜迎臺有吏，泣送巷無人。
寺宿知題壁，山行想駐輪。
從茲歸近密，閑謁轉無因。
送张先宁觐
作者：魏野
朝代：宋

千里宁亲去，青春胜老莱。苦辞留不住，堪送到方回。行色秋仍惨，离声晚更哀。前程如有信，新雁好凭来。
送张先宁觐
作者：魏野
朝代：宋

千里宁亲去，青春胜老莱。
苦辞留不住，堪送到方回。
行色秋仍惨，离声晚更哀。
前程如有信，新鴈好凭来。
送张子皋推官赴阙
作者：魏野
朝代：宋

闲想何人得似君，汎莲难滞五侯门。风流自是神仙客，雅淡谁知将相孙。寒籁忍堪飘别曲，秋霖那更洒离魂。青春渐上青云去，后会应难向水村。
送张子皋推官赴阙
作者：魏野
朝代：宋

闲想何人得似君，泛莲难滞五侯门。
风流自是神仙客，雅淡谁知将相孙。
寒籁忍堪飘别曲，秋霖那更洒离魂。
青春渐上青云去，后会应难向水村。
送張先寧覲
作者：魏野
朝代：宋

千里寧親去，青春勝老萊。
苦辭留不住，堪送到方回。
行色秋仍慘，離聲晚更哀。
前程如有信，新鴈好憑來。
送張子皋推官赴闕
作者：魏野
朝代：宋

閑想何人得似君，汎蓮難滯五侯門。
風流自是神仙客，雅淡誰知將相孫。
寒籟忍堪飄別曲，秋霖那更洒離魂。
青春漸上青雲去，後會應難向水村。
送徐道士赴闕
作者：魏野
朝代：宋

捧詔異常倫，無官豈累真。
瓢知空似性，琴想重於身。
卧必思雲切，行應待鶴頻。
林間起相送，漸覺世還淳。
送徐道士赴阙
作者：魏野
朝代：宋
体裁：五言律诗

捧诏异常伦，无官岂累真。瓢知空似性，琴想重于身。卧必思云切，行应待鹤频。林间起相送，渐觉世还淳。
送怀古上人游钱塘
作者：魏野
朝代：宋
体裁：五言律诗

正当摇落日，忽忆向江天。猿避经行路，鸥随入定船。袖携诗卷重，杖揭钵囊偏。约我湖心寺，相寻结白莲。
送懷古上人遊錢塘
作者：魏野
朝代：宋

正當摇落日，忽憶向江天。
猿避經行路，鷗隨入定船。
袖携詩卷重，杖揭鉢囊偏。
約我湖心寺，相尋結白蓮。
送文兆上人南归
作者：魏野
朝代：宋

自由由独自，谁滞复谁催。住笑云无定，归嫌水不回。瓶惟添瀑布，杖祇卓莓苔。如此真行脚，馀堪我静咍。
送文兆上人南归
作者：魏野
朝代：宋

自由由独自，谁滞復谁催。
住笑云无定，归嫌水不迴。
瓶惟添瀑布，杖祇卓莓苔。
如此真行脚，余堪我静咍。
送文兆上人南歸
作者：魏野
朝代：宋

自由由獨自，誰滯復誰催。
住笑雲無定，歸嫌水不迴。
瓶惟添瀑布，杖祇卓莓苔。
如此真行脚，餘堪我靜咍。
送无用上人游中条
作者：魏野
朝代：宋
体裁：五言律诗

迢递中条寺，秋寻忘险途。屐踪临水有，锡影入云无。像阁分秦树，经窗见舜都。我曾题壁处，闲看想踟蹰。
送朱台符学士关西巡抚
作者：魏野
朝代：宋

圣主念黎庶，选君来抚绥。望高虚两制，权重带三司。帝泽随车布，文星逐郡移。语稀如学浅，仆少似官卑。疏减民间赋，编添马上诗。经游怜胜异，迎送厌歌吹。寒别申湖晚，晴过华岳迟。琼林想回日，未失赏花期。
送朱台符学士关西巡抚
作者：魏野
朝代：宋

圣主念黎庶，选君来抚绥。
望高虚两制，权重带三司。
帝泽随车布，文星逐郡移。
语稀如学浅，仆少似官卑。
疏减民间赋，编添马上诗。
经游怜胜异，迎送厌歌吹。
寒别申湖晚，晴过华岳迟。
琼林想迴日，未失赏花期。
送朱台符學士關西巡撫
作者：魏野
朝代：宋

聖主念黎庶，選君來撫綏。
望高虛兩制，權重带三司。
帝澤隨車布，文星逐郡移。
語稀如學淺，僕少似官卑。
疏減民間賦，編添馬上詩。
經遊憐勝異，迎送厭歌吹。
寒別申湖晚，晴過華嶽遲。
瓊林想迴日，未失賞花期。
送李主簿之任南陵
作者：魏野
朝代：宋

无叹徒劳向宦途，不羣气岸有谁如。
南陵暂掌仇香印，北阙终行贾谊书。
且喜江山寻胜境，莫辞韦杜别幽居。
少年跃马同星使，免得诗中道跨馿。
送李主簿之任南陵
作者：魏野
朝代：宋

无叹徒劳向宦途，不群气岸有谁如。南陵暂掌仇香印，北阙终行贾谊书。且喜江山寻胜境，莫辞韦杜别幽居。少年跃马同星使，免得诗中道跨驴。
送李主簿之任南陵
作者：魏野
朝代：宋

無歎徒勞向宦途，不羣氣岸有誰如。
南陵暫掌仇香印，北闕終行賈誼書。
且喜江山尋勝境，莫辭韋杜別幽居。
少年躍馬同星使，免得詩中道跨馿。
送李安赴举
作者：魏野
朝代：宋

野客复何陈，贤侯首荐人。俗流宁肯饯，良璞不嫌贫。棠树离偏晓，函关过已频。花时好消息，伫听向溪滨。
送李安赴举
作者：魏野
朝代：宋

野客復何陈，贤侯首荐人。
俗流宁肯饯，良璞不嫌贫。
棠树离偏晓，函关过已频。
花时好消息，伫听向溪滨。
送李安赴舉
作者：魏野
朝代：宋

野客復何陳，賢侯首薦人。
俗流寧肯餞，良璞不嫌貧。
棠樹離偏曉，函關過已頻。
花時好消息，佇聽向溪濱。
送李殿院移鎮淮陽
作者：魏野
朝代：宋

花驄秋健繡旗開，漸遠棠郊近帝臺。
耳目緊官終拜去，股肱雄鎮暫迎來。
兩州將相爲交代，三徑漁樵阻接陪。
猶頼雅章留刻石，時時閑看拂塵埃。
送李殿院移镇淮阳
作者：魏野
朝代：宋

花骢秋健绣旗开，渐远棠郊近帝台。耳目紧官终拜去，股肱雄镇暂迎来。两州将相为交代，三径渔樵阻接陪。犹赖雅章留刻石，时时闲看拂尘埃。
送李殿院移镇淮阳
作者：魏野
朝代：宋

花骢秋健绣旗开，渐远棠郊近帝台。
耳目紧官终拜去，股肱雄镇暂迎来。
两州将相为交代，三径渔樵阻接陪。
犹頼雅章留刻石，时时闲看拂尘埃。
送杨侍禁赴阙时有甄先生相随
作者：魏野
朝代：宋
体裁：七言律诗

一种皇华觐紫宸，文资换必异常伦。随轩已有三茅客，下榻宁无两制人。清洛听应移足懒，碧嵩看想转头频。他时乞得休官后，莫负前言作善邻。
送楊侍禁赴闕時有甄先生相隨
作者：魏野
朝代：宋

一種皇華覲紫宸，文資換必異常倫。
隨軒已有三茅客，下榻寧無兩制人。
清洛聽應移足懶，碧嵩看想轉頭頻。
他時乞得休官後，莫負前言作善鄰。
送武屯田赴峡路均输兼简臧殿院
作者：魏野
朝代：宋

旌旗如火马如风，十二峰前去少同。
锦帐选抡为漕使，绣衣交代是家翁。
蛮儿亦在提封内，神女犹居畏爱中。
好继金陵丁太尉，留题尽着碧纱笼。
送武屯田赴峡路均输兼简臧殿院
作者：魏野
朝代：宋

旌旗如火马如风，十二峰前去少同。锦帐选抡为漕使，绣衣交代是家翁。蛮儿亦在提封内，神女犹居畏爱中。好继金陵丁太尉，留题尽著碧纱笼。
送武屯田赴峽路均輸兼簡臧殿院
作者：魏野
朝代：宋

旌旗如火馬如風，十二峰前去少同。
錦帳選掄爲漕使，繡衣交代是家翁。
蠻兒亦在提封內，神女猶居畏愛中。
好繼金陵丁太尉，留題盡著碧紗籠。
送润上人南游
作者：魏野
朝代：宋

山水兴如烧，难留住陕郊。五湖携磬去，几夜在船敲。犀迹来沙岸，蝉声起树梢。南方未回日，何处暂编茆。
送润上人南游
作者：魏野
朝代：宋

山水兴如烧，难留住陕郊。
五湖携磬去，几夜在船敲。
犀迹来沙岸，蝉声起树梢。
南方未迴日，何处暂编茆。
送潤上人南遊
作者：魏野
朝代：宋

山水興如燒，難留住陝郊。
五湖携磬去，幾夜在船敲。
犀跡來沙岸，蟬聲起樹梢。
南方未迴日，何處暫編茆。
送無用上人遊中條
作者：魏野
朝代：宋

迢遞中條寺，秋尋忘險途。
屐蹤臨水有，錫影入雲無。
像閣分秦樹，經窗見舜都。
我曾題壁處，閑看想踟躕。
送王专推官赴任河中
作者：魏野
朝代：宋

声华籍籍祖风存，况佐风流谢使君。健笔想无诗债负，漏卮应少酒知闻。趣装剑懒从人借，谒庙香非为己焚。好对前山思节俭，夷齐饿死舜耕耘。
送王专推官赴任河中
作者：魏野
朝代：宋

声华籍籍祖风存，况佐风流谢使君。
健笔想无诗债负，漏巵应少酒知闻。
趣装剑懒从人借，谒庙香非为己焚。
好对前山思节俭，夷齐饿死舜耕耘。
送王专李安赴举
作者：魏野
朝代：宋
体裁：五言律诗

同解约同歧，情怀独若为。问愁离郡早，留恐到京迟。岁晚催行计，时丰省举资。前春浑化去，莫忘野人诗。
送王专王衢之许下自维扬谒孙学士王舍人
作者：魏野
朝代：宋

蹇馿并跨引羸僮，两地迢迢谒至公。
才力互相鹦鹉敌，交情深与鹡鸰同。
薛能诗在僧楼上，张祜名题酒肆中。
到日知君寻赏处，醉吟还可继遗风。
送王专王衢之许下自维扬谒孙学士王舍人
作者：魏野
朝代：宋

蹇驴并跨引羸僮，两地迢迢谒至公。才力互相鹦鹉敌，交情深与鹡鸰同。薛能诗在僧楼上，张祜名题酒肆中。到日知君寻赏处，醉吟还可继遗风。
送王专着作之任犀浦
作者：魏野
朝代：宋

西山宰字选清强，东观修文辍佐郎。
濯锦江边趋郡府，浣花溪上问封疆。
半年讼必消民境，数月歌应彻帝乡。
百里旧闻风物好，公余遥想入篇章。
送王专著作之任犀浦
作者：魏野
朝代：宋

西山宰字选清强，东观修文辍佐郎。濯锦江边趋郡府，浣花溪上问封疆。半年讼必消民境，数月歌应彻帝乡。百里旧闻风物好，公馀遥想入篇章。
送王国博赴江南提刑
作者：魏野
朝代：宋
体裁：五言排律

圣主忧民意，过于民自忧。一麾常慎选，八使更亲求。车马皆新赐，江山半旧游。蛮旌飘后骑，水弩下仙舟。贫爱怜吾道，宽思雪楚囚。莫忘相送处，村店冻溪头。
送王国博赴江南提刑
作者：魏野
朝代：宋

江南按察去如何，诏敕虽然密赐多。不断仙舟来往处，狎鸥载鹤听渔歌。江南刑省到时和，十郡应从宴乐多。自有山迎兼水送，清阴不断胜清歌。江南大半旧经过，君称心多我恨多。好景阻陪游赏去，空萦老病动悲歌。
送王国博赴江南提刑·其一
作者：魏野
朝代：宋
体裁：七言绝句

江南按察去如何，诏敕虽然密赐多。不断仙舟来往处，狎鸥载鹤听渔歌。
送王国博赴江南提刑·其三
作者：魏野
朝代：宋
体裁：七言绝句

江南大半旧经过，君称心多我恨多。好景阻陪游赏去，空萦老病动悲歌。
送王国博赴江南提刑·其二
作者：魏野
朝代：宋
体裁：七言绝句

江南刑省到时和，十郡应从宴乐多。自有山迎兼水送，清阴不断胜清歌。
送王國博赴江南提刑
作者：魏野
朝代：宋

聖主憂民意，過于民自憂。
一麾常慎選，八使更親求。
車馬皆新賜，江山半舊遊。
蠻旌飄後騎，水弩下仙舟。
貧愛憐吾道，寬思雪楚囚。
莫忘相送處，村店凍溪頭。
送王國博赴江南提刑·其一
作者：魏野
朝代：宋

江南按察去如何，詔敕雖然密賜多。
不斷仙舟來往處，狎鷗載鶴聽漁歌。
送王國博赴江南提刑·其三
作者：魏野
朝代：宋

江南大半舊經過，君稱心多我恨多。
好景阻陪遊賞去，空縈老病動悲歌。
送王國博赴江南提刑·其二
作者：魏野
朝代：宋

江南刑省到時和，十郡應從宴樂多。
自有山迎兼水送，清陰不斷勝清歌。
送王太博出鎮桂林
作者：魏野
朝代：宋

主上求人鎮大藩，桂林雖遠莫嗟嘆。
薛能嘉樹非真命，韓愈潮陽是謫官。
甘雨將沾蠻草潤，仁風先掃瘴煙殘。
龍鐘不得相隨去，願寄州圖枕石看。
送王太博出镇桂林
作者：魏野
朝代：宋

主上求人镇大藩，桂林虽远莫嗟叹。薛能嘉树非真命，韩愈潮阳是谪官。甘雨将沾蛮草润，仁风先扫瘴烟残。龙钟不得相随去，愿寄州图枕石看。
送王太博出镇桂林
作者：魏野
朝代：宋

主上求人镇大藩，桂林虽远莫嗟嘆。
薛能嘉树非真命，韩愈潮阳是谪官。
甘雨将沾蛮草润，仁风先扫瘴烟残。
龙钟不得相随去，愿寄州图枕石看。
送王太博抽赴闕
作者：魏野
朝代：宋

憲府吾皇注意偏，君今應詔合居先。
蛾眉班綴千官上，廌角威揚萬乘前。
貴戚望風從此日，貧交披霧是何年。
難忘枉駕相辭處，草屋門開雪滿天。
送王太博抽赴阙
作者：魏野
朝代：宋
体裁：七言律诗

宪府吾皇注意偏，君今应诏合居先。蛾眉班缀千官上，廌角威扬万乘前。贵戚望风从此日，贫交披雾是何年。难忘枉驾相辞处，草屋门开雪满天。
送王太博知建昌军
作者：魏野
朝代：宋

莫叹三山隔五云，建昌境好说纷纷。虽然尚作贫才子，犹免潜呼老使君。远逐朱轮输雁阵，闲亲画舸羡鸥群。棠郊独恨分携后，高论何时得再闻。
送王太博知建昌军
作者：魏野
朝代：宋

莫叹三山隔五云，建昌境好说纷纷。
虽然尚作贫才子，犹免潜呼老使君。
远逐朱轮输鴈阵，闲亲画舸羡鸥羣。
棠郊独恨分携后，高论何时得再闻。
送王太博知建昌軍
作者：魏野
朝代：宋

莫歎三山隔五雲，建昌境好說紛紛。
雖然尚作貧才子，猶免潛呼老使君。
遠逐朱輪輸鴈陣，閑親畫舸羨鷗羣。
棠郊獨恨分携後，高論何時得再聞。
送王太尉赴詔二首·其一
作者：魏野
朝代：宋

功名不獨世推降，五福天鍾更少雙。
倚注即看宣几杖，休閑唯待讓旌幢。
家園到想傾金篋，御宴迎應倒玉缸。
重過嵩山定回首，白雲深鎖舊吟窗。
送王太尉赴詔二首·其二
作者：魏野
朝代：宋

三朝元老狀元稀，乞赴彤庭詔便依。
金鼎位高將正拜，璧田家近恐妨歸。
殊恩每過莓苔徑，別淚偏霑薜荔衣。
從此征車東去後，甘棠風物減光輝。
送王太尉赴诏二首
作者：魏野
朝代：宋

功名不独世推降，五福天钟更少双。倚注即看宣几杖，休闲唯待让旌幢。家园到想倾金箧，御宴迎应倒玉缸。重过嵩山定回首，白云深锁旧吟窗。三朝元老状元稀，乞赴彤庭诏便依。金鼎位高将正拜，璧田家近恐妨归。殊恩每过莓苔径，别泪偏沾薜荔衣。从此征车东去后，甘棠风物减光辉。
送王太尉赴诏二首·其一
作者：魏野
朝代：宋
体裁：七言律诗

功名不独世推降，五福天钟更少双。倚注即看宣几杖，休闲唯待让旌幢。家园到想倾金箧，御宴迎应倒玉缸。重过嵩山定回首，白云深锁旧吟窗。
送王太尉赴诏二首·其二
作者：魏野
朝代：宋

三朝元老状元稀，乞赴彤庭诏便依。金鼎位高将正拜，璧田家近恐妨归。殊恩每过莓苔径，别泪偏沾薜荔衣。从此征车东去后，甘棠风物减光辉。
送王太尉赴诏二首·其二
作者：魏野
朝代：宋

三朝元老状元稀，乞赴彤庭诏便依。
金鼎位高将正拜，璧田家近恐妨归。
殊恩每过莓苔径，别泪偏霑薜荔衣。
从此征车东去后，甘棠风物减光辉。
送王專推官赴任河中
作者：魏野
朝代：宋

聲華籍籍祖風存，況佐風流謝使君。
健筆想無詩債負，漏巵應少酒知聞。
趣裝劍懶從人借，謁廟香非爲己焚。
好對前山思節儉，夷齊餓死舜耕耘。
送王專李安赴舉
作者：魏野
朝代：宋

同解約同歧，情懷獨若爲。
問愁離郡早，留恐到京遲。
歲晚催行計，時豐省舉資。
前春渾化去，莫忘野人詩。
送王專王衢之許下自維揚謁孫學士王舍人
作者：魏野
朝代：宋

蹇馿並跨引羸僮，兩地迢迢謁至公。
才力互相鸚鵡敵，交情深與鶺鴒同。
薛能詩在僧樓上，張祜名題酒肆中。
到日知君尋賞處，醉吟還可繼遺風。
送王專著作之任犀浦
作者：魏野
朝代：宋

西山宰字選清强，東觀修文輟佐郎。
濯錦江邊趨郡府，浣花溪上問封疆。
半年訟必消民境，數月歌應徹帝鄉。
百里舊聞風物好，公餘遥想入篇章。
送王希赴任衢州判官
作者：魏野
朝代：宋

秋江四十有余程，称作红莲泛去清。
从阙到州堪羡处，船中坐卧看山行。
送王希赴任衢州判官
作者：魏野
朝代：宋

秋江四十有餘程，稱作紅蓮泛去清。
從闕到州堪羨處，船中坐卧看山行。
送王希赴任衢州判官
作者：魏野
朝代：宋

秋江四十有馀程，称作红莲泛去清。从阙到州堪羡处，船中坐卧看山行。
送王甲宰青石县
作者：魏野
朝代：宋
体裁：七言绝句

陶潜但植当门柳，潘岳惟栽满县花。争似伯玄青石去，教民先只种桑麻。
送王甲宰青石縣
作者：魏野
朝代：宋

陶潛但植當門柳，潘岳惟栽滿縣花。
爭似伯玄青石去，教民先只種桑麻。
送王祕丞赴闕
作者：魏野
朝代：宋

詔下儒中選將臣，衆推何處避君恩。
圖書官職人間美，斧鉞威權閫外尊。
蘭省交朋迎適願，棠郊寒士送銷魂。
功成佇聽居藩翰，肯憶漁樵在水村。
送王秘丞赴阙
作者：魏野
朝代：宋
体裁：七言律诗

诏下儒中选将臣，众推何处避君恩。图书官职人间美，斧钺威权阃外尊。兰省交朋迎适愿，棠郊寒士送销魂。功成伫听居藩翰，肯忆渔樵在水村。
送王衢之任德之推官
作者：魏野
朝代：宋

从军重叠继家声，雅称风流旧信灵。功业即看辉圣日，科名先已应台星。丝蚕地说连河朔，戎马尘闻近虏庭。正是穷秋雨多际，不堪回首向郊坰。
送王衢之任德之推官
作者：魏野
朝代：宋

从军重迭继家声，雅称风流旧信灵。
功业即看辉圣日，科名先已应台星。
丝蚕地说连河朔，戎马尘闻近虏庭。
正是穷秋雨多际，不堪迴首向郊垧。
送王衢之任德之推官
作者：魏野
朝代：宋

從軍重疊繼家聲，雅稱風流舊信靈。
功業即看輝聖日，科名先已應台星。
絲蠶地說連河朔，戎馬塵聞近虜庭。
正是窮秋雨多際，不堪迴首向郊坰。
送王衢赴举
作者：魏野
朝代：宋
体裁：五言律诗

独荐因公道，孤寒去若何。遥装行李少，近事祖筵多。小雪飘嵩岳，微冰结汴河。归来乘驷马，林下愿重过。
送王衢赴舉
作者：魏野
朝代：宋

獨薦因公道，孤寒去若何。
遥裝行李少，近事祖筵多。
小雪飄嵩嶽，微冰結汴河。
歸來乘駟馬，林下願重過。
送王迁归青社
作者：魏野
朝代：宋
体裁：五言律诗

此别重伤情，寒天二十程。弟分微禄送，儿逐蹇驴行。雪蔽千山色，冰含万水声。何时再相见，去去海边城。
送王遷歸青社
作者：魏野
朝代：宋

此別重傷情，寒天二十程。
弟分微祿送，兒逐蹇驢行。
雪蔽千山色，冰含萬水聲。
何時再相見，去去海邊城。
送王闢太博赴闕呈劉正言
作者：魏野
朝代：宋

吟坐俱頭白，分携重愴情。
才堪親帝座，貧不似官行。
曉霧迷山徑，秋霖破驛程。
唯應劉小諫，到闕始相迎。
送王闢太博赴阙呈刘正言
作者：魏野
朝代：宋
体裁：五言律诗

吟坐俱头白，分携重怆情。才堪亲帝座，贫不似官行。晓雾迷山径，秋霖破驿程。唯应刘小谏，到阙始相迎。
送王闢赴举
作者：魏野
朝代：宋
体裁：五言律诗

何必问龟长，知音在玉堂。十全才众许，双美卷亲装。云少离山驿，尘多近帝乡。花时新榜帖，先为达岩房。
送王闢赴舉
作者：魏野
朝代：宋

何必問龜長，知音在玉堂。
十全才衆許，雙美卷親裝。
雲少離山驛，塵多近帝鄉。
花時新榜帖，先爲達巖房。
送石太尉移鎮許昌
作者：魏野
朝代：宋

厭居棠樹遠京師，新自飛章白玉墀。
許郡虎符依口得，凉州龍節逐身移。
離聲銀字調家樂，行李金函鎖御詩。
想到即徵歸密地，碧波亭上不多時。
送石太尉移镇许昌
作者：魏野
朝代：宋

厌居棠树远京师，新自飞章白玉墀。
许郡虎符依口得，凉州龙节逐身移。
离声银字调家乐，行李金函锁御诗。
想到即征归密地，碧波亭上不多时。
送石太尉移镇许昌
作者：魏野
朝代：宋

厌居棠树远京师，新自飞章白玉墀。许郡虎符依口得，凉州龙节逐身移。离声银字调家乐，行李金函锁御诗。想到即徵归密地，碧波亭上不多时。
送秘丞王利通倅閬州
作者：魏野
朝代：宋

到想行仁政，民間豈復言。
冤思雪蜀魄，哀欲吊巴猿。
山水州城僻，烟嵐路徑昏。
遥思上事日，正值海棠溫。
送秘丞王利通倅阆州
作者：魏野
朝代：宋

到想行仁政，民间岂复言。冤思雪蜀魄，哀欲吊巴猿。山水州城僻，烟岚路径昏。遥思上事日，正值海棠温。
送秘丞王利通倅阆州
作者：魏野
朝代：宋

到想行仁政，民间岂復言。
冤思雪蜀魄，哀欲吊巴猿。
山水州城僻，烟岚路径昏。
遥思上事日，正值海棠温。
送端上人南归
作者：魏野
朝代：宋

相寻如有事，独去似无依。
海内山游徧，江边寺始归。
题诗当路少，乞食入城稀。
肯学寻常辈，忙忙为紫衣。
送端上人南归
作者：魏野
朝代：宋

相寻如有事，独去似无依。海内山游遍，江边寺始归。题诗当路少，乞食入城稀。肯学寻常辈，忙忙为紫衣。
送端上人南歸
作者：魏野
朝代：宋

相尋如有事，獨去似無依。
海內山遊徧，江邊寺始歸。
題詩當路少，乞食入城稀。
肯學尋常輩，忙忙爲紫衣。
送紫微孙舍人赴镇长安
作者：魏野
朝代：宋
体裁：七言律诗

长安千古帝王城，镇选词臣自圣情。三字带来天上贵，双旌拥出世间荣。朱衣尚列神仙步，红药宜吟雅正声。预想前春游赏处，九龙池上百花明。
送紫微孫舍人赴鎮長安
作者：魏野
朝代：宋

長安千古帝王城，鎮選詞臣自聖情。
三字带來天上貴，雙旌擁出世間榮。
朱衣尚列神仙步，紅藥宜吟雅正聲。
預想前春遊賞處，九龍池上百花明。
送縣宰王希之闕下
作者：魏野
朝代：宋

到任預憂替，替歸貧類初。
離情似芳草，遠道逐征車。
遺愛偏留記，行裝祇擔書。
將來好官職，願載此間除。
送臧奎之宁州谒韩使君
作者：魏野
朝代：宋

路远邠郊外，严冬去若何。
时平防贼少，山险下馿多。
塞色晴犹惨，蕃音译尚讹。
贤侯虽礼待，陟屺愿频歌。
送臧奎之宁州谒韩使君
作者：魏野
朝代：宋

路远邠郊外，严冬去若何。时平防贼少，山险下驴多。塞色晴犹惨，蕃音译尚讹。贤侯虽礼待，陟屺愿频歌。
送臧奎之寧州謁韓使君
作者：魏野
朝代：宋

路遠邠郊外，嚴冬去若何。
時平防賊少，山險下馿多。
塞色晴猶慘，蕃音譯尚訛。
賢侯雖禮待，陟屺願頻歌。
送臧奎赴举
作者：魏野
朝代：宋

艰难天府解，去掇喜还悲。
旧相和文荐，偏亲带病辞。
剑如机不用，琴似影相随。
仆为初招戆，馿因贱买羸。
穷途谁恻隠，贫卷自装褫。
饯送重阳后，荣归上巳时。
泪多同永别，酒少若轻离。
又使林中客，从今役所思。
送臧奎赴举
作者：魏野
朝代：宋

艰难天府解，去掇喜还悲。旧相和文荐，偏亲带病辞。剑如机不用，琴似影相随。仆为初招戆，驴因贱买羸。穷途谁恻隐，贫卷自装褫。饯送重阳后，荣归上巳时。泪多同永别，酒少若轻离。又使林中客，从今役所思。
送臧奎赴舉
作者：魏野
朝代：宋

艱難天府解，去掇喜還悲。
舊相和文薦，偏親带病辭。
劍如機不用，琴似影相隨。
僕爲初招戇，馿因賤買羸。
窮途誰惻隠，貧卷自裝褫。
餞送重陽後，榮歸上巳時。
淚多同永別，酒少若輕離。
又使林中客，從今役所思。
送萧咨下第西归
作者：魏野
朝代：宋

馿瘦懒加鞭，迟迟念独还。
听鸡行晓月，叹雉过春山。
渭入黄河浊，云归紫阁闲。
明年公道在，莫便掩松关。
送萧咨下第西归
作者：魏野
朝代：宋

驴瘦懒加鞭，迟迟念独还。听鸡行晓月，叹雉过春山。渭入黄河浊，云归紫阁闲。明年公道在，莫便掩松关。
送蕭咨下第西歸
作者：魏野
朝代：宋

馿瘦懶加鞭，遲遲念獨還。
聽雞行曉月，歎雉過春山。
渭入黄河濁，雲歸紫閣閑。
明年公道在，莫便掩松關。
送薛奎殿院赴闕
作者：魏野
朝代：宋

謫監陝郡滯賢才，清雪忻將紫詔開。
緩步未親龍扆去，迴車願擁隼輿來。
辭蒙得得過三徑，送合迢迢到柏臺。
秋霽山川行色好，乘驄策蹇恨難陪。
送薛奎殿院赴阙
作者：魏野
朝代：宋

谪监陕郡滞贤才，清雪忻将紫诏开。缓步未亲龙扆去，回车愿拥隼舆来。辞蒙得得过三径，送合迢迢到柏台。秋霁山川行色好，乘骢策蹇恨难陪。
送薛奎殿院赴阙
作者：魏野
朝代：宋

谪监陕郡滞贤才，清雪忻将紫诏开。
缓步未亲龙扆去，迴车愿拥隼舆来。
辞蒙得得过三径，送合迢迢到柏台。
秋霁山川行色好，乘骢策蹇恨难陪。
送薛端公赴右蜀均輸兼呈司理劉大著二首·其一
作者：魏野
朝代：宋

金魚新躍綉衣邊，暫委均輸出劍關。
九折路危驄馬怯，一方塵靜木牛閑。
諸侯迎送威風下，赤子歌謠喜氣間。
更羨錦城劉大著，海棠花裏恣追攀。
送薛端公赴右蜀均輸兼呈司理劉大著二首·其二
作者：魏野
朝代：宋

旌旆悠悠出陝時，白頭人送倍依依。
蜀川尚憶蒲蘆政，蠻洞先驚獬豸威。
祖席香濃花未老，行厨味簡筍初肥。
公餘若薦相如賦，郫縣梅仙好發揮。
送薛端公赴右蜀均输兼呈司理刘大着二首·其一
作者：魏野
朝代：宋

金鱼新跃绣衣边，暂委均输出剑关。
九折路危骢马怯，一方尘静木牛闲。
诸侯迎送威风下，赤子歌谣喜气间。
更羡锦城刘大着，海棠花裏恣追攀。
送薛端公赴右蜀均输兼呈司理刘大着二首·其二
作者：魏野
朝代：宋

旌旆悠悠出陕时，白头人送倍依依。
蜀川尚忆蒲芦政，蛮洞先惊獬豸威。
祖席香浓花未老，行厨味简笋初肥。
公余若荐相如赋，郫县梅仙好发挥。
送薛端公赴右蜀均输兼呈司理刘大著二首
作者：魏野
朝代：宋

金鱼新跃绣衣边，暂委均输出剑关。
九折路危骢马怯，一方尘静木朱闲。
诸侯迎送威风下，赤子歌谣喜气间。
更羡锦城刘大著，海棠花里恣追攀。
送薛端公赴右蜀均输兼呈司理刘大著二首
作者：魏野
朝代：宋

金鱼新跃绣衣边，暂委均输出剑关。九折路危骢马怯，一方尘静木牛闲。诸侯迎送威风下，赤子歌谣喜气间。更羡锦城刘大著，海棠花里恣追攀。旌旆悠悠出陕时，白头人送倍依依。蜀川尚忆蒲芦政，蛮洞先惊獬豸威。祖席香浓花未老，行厨味简笋初肥。公馀若荐相如赋，郫县梅仙好发挥。
送薛端公赴右蜀均输兼呈司理刘大著二首·其一
作者：魏野
朝代：宋

金鱼新跃绣衣边，暂委均输出剑关。九折路危骢马怯，一方尘静木牛闲。诸侯迎送威风下，赤子歌谣喜气间。更羡锦城刘大著，海棠花里恣追攀。
送薛端公赴右蜀均输兼呈司理刘大著二首·其二
作者：魏野
朝代：宋

旌旆悠悠出陕时，白头人送倍依依。蜀川尚忆蒲芦政，蛮洞先惊獬豸威。祖席香浓花未老，行厨味简笋初肥。公馀若荐相如赋，郫县梅仙好发挥。
送薛阶迎觐察院
作者：魏野
朝代：宋

知心人去野人孤，犹赖时时见凤雏。病里凤雏辞又去，老身纵健不如无。
送薛阶迎觐察院
作者：魏野
朝代：宋

知心人去野人孤，犹頼时时见凤雏。
病裏凤雏辞又去，老身纵健不如无。
送薛階迎覲察院
作者：魏野
朝代：宋

知心人去野人孤，猶頼時時見鳳雛。
病裏鳳雛辭又去，老身縱健不如無。
送袁景宗之荆渚宁觐
作者：魏野
朝代：宋

荆渚北堂宁圣善，棠阴东阁别严君。
雪村山馆思亲梦，二十余宵两处分。
送袁景宗之荆渚宁觐
作者：魏野
朝代：宋

荆渚北堂宁圣善，棠阴东阁别严君。雪村山馆思亲梦，二十馀宵两处分。
送袁景宗之荆渚寧覲
作者：魏野
朝代：宋

荆渚北堂寧聖善，棠陰東閣別嚴君。
雪村山館思親夢，二十餘宵兩處分。
送諤師赴王寺丞召寫碑
作者：魏野
朝代：宋

才高吐鳳欺黄絹，墨妙迴鸞命碧雲。
雙美便堪傳萬古，羲之書法退之文。
送谔师赴王寺丞召写碑
作者：魏野
朝代：宋

才高吐凤欺黄绢，墨妙回鸾命碧云。双美便堪传万古，羲之书法退之文。
送谔师赴王寺丞召写碑
作者：魏野
朝代：宋

才高吐凤欺黄绢，墨妙迴鸾命碧云。
双美便堪传万古，羲之书法退之文。
送賈注歸蜀
作者：魏野
朝代：宋

將爲干名入帝都，却言歸隠蜀鄉閭。
永拋丹桂辭京輦，深入青山侍板輿。
囊裏幾般仙藥草，杖頭數卷道經書。
相門親友應相羨，富貴終難復舊居。
送贾注归蜀
作者：魏野
朝代：宋

将为干名入帝都，却言归隐蜀乡闾。永抛丹桂辞京辇，深入青山侍板舆。囊里几般仙药草，杖头数卷道经书。相门亲友应相羡，富贵终难复旧居。
送贾注归蜀
作者：魏野
朝代：宋

将为干名入帝都，却言归隠蜀乡闾。
永抛丹桂辞京辇，深入青山侍板舆。
囊裏几般仙药草，杖头数卷道经书。
相门亲友应相羡，富贵终难復旧居。
送赵侍郎移镇长安
作者：魏野
朝代：宋
体裁：七言律诗

千骑萧萧晓发时，雨先一夜洒长岐。尽知暂去临鹑野，即看重来向凤池。函谷乱花明剑佩，灞桥垂柳拂旌旗。不同调鼎民皆乐，秦甸欢呼陕服悲。
送赵寺簿东归
作者：魏野
朝代：宋

官满犹如下第贫，轩车迎赖旧田文。九皋禽畔偏辞我，六出花中独送君。易把当杯唯俗物，难持赆路是溪云。孝终且觅甘棠倅，谈笑还图得再闻。
送赵寺簿东归
作者：魏野
朝代：宋

官满犹如下第贫，轩车迎頼旧田文。
九皋禽畔偏辞我，六出花中独送君。
易把当杯唯俗物，难持賮路是溪云。
孝终且觅甘棠倅，谈笑还图得再闻。
送赵推官赴王太尉辟命
作者：魏野
朝代：宋

旧友敦诗将，边城辟去初。坐筹销剑戟，行李减琴书。虏帐应先遁，屯田想未锄。萧关迎有骑，瀚海食无鱼。家道宁思虑，军容计惨舒。唱筹戎幕静，登眺戍楼虚。马饮沙河阔，蝉鸣陇树疏。伫看归阙日，官向粉闱除。
送赵推官赴王太尉辟命
作者：魏野
朝代：宋

旧友敦诗将，边城辟去初。
坐筹销剑戟，行李减琴书。
虏帐应先遁，屯田想未锄。
萧关迎有骑，瀚海食无鱼。
家道宁思虑，军容计惨舒。
唱筹戎幙静，登眺戍楼虚。
马饮沙河阔，蝉鸣陇树疏。
伫看归阙日，官向粉闱除。
送趙侍郎移鎮長安
作者：魏野
朝代：宋

千騎蕭蕭曉發時，雨先一夜洒長岐。
盡知暫去臨鶉野，即看重來向鳳池。
函谷亂花明劍珮，灞橋垂柳拂旌旗。
不同調鼎民皆樂，秦甸歡呼陝服悲。
送趙寺簿東歸
作者：魏野
朝代：宋

官滿猶如下第貧，軒車迎頼舊田文。
九皋禽畔偏辭我，六出花中獨送君。
易把當盃唯俗物，難持賮路是溪雲。
孝終且覓甘棠倅，談笑還圖得再聞。
送趙推官赴王太尉辟命
作者：魏野
朝代：宋

舊友敦詩將，邊城辟去初。
坐籌銷劍戟，行李減琴書。
虜帳應先遁，屯田想未鋤。
蕭關迎有騎，瀚海食無魚。
家道寧思慮，軍容計慘舒。
唱籌戎幙靜，登眺戍樓虛。
馬飲沙河闊，蟬鳴隴樹疏。
佇看歸闕日，官向粉闈除。
送蹇藏用之平阳
作者：魏野
朝代：宋

蜀客贫游晋，山川木落空。军闲无虏寇，俗俭有尧风。雁急长天外，驴迟落照中。圣君方选士，莫便叹途穷。
送蹇藏用之平阳
作者：魏野
朝代：宋

蜀客贫游晋，山川木落空。
军闲无虏寇，俗俭有尧风。
鴈急长天外，馿迟落照中。
圣君方选士，莫便叹途穷。
送蹇藏用之平陽
作者：魏野
朝代：宋

蜀客貧遊晉，山川木落空。
軍閑無虜寇，俗儉有堯風。
鴈急長天外，馿遲落照中。
聖君方選士，莫便歎途窮。
送蹇藏用省兄
作者：魏野
朝代：宋
体裁：五言律诗

迢递西南路，山多水莫穷。波涛千里远，风雪一船空。海兽形难识，蛮僧语不通。此行忘险阻，义与在原同。
送蹇藏用省兄
作者：魏野
朝代：宋

迢遞西南路，山多水莫窮。
波濤千里遠，風雪一船空。
海獸形難識，蠻僧語不通。
此行忘險阻，義與在原同。
送进士孙磻赴举
作者：魏野
朝代：宋

半生养锐向棠郊，此去深宜夺锦标。莫叹迁莺方出谷，只看一鹗迥冲霄。送诗吟恨冰生砚，别酒携从雪濯瓢。驴蹇童羸山路险，他时贵不忘今朝。
送进士孙磻赴举
作者：魏野
朝代：宋

半生养锐向棠郊，此去深宜夺锦标。
莫嘆迁鶑方出谷，只看一鹗迥冲霄。
送诗吟恨冰生砚，别酒携从雪濯瓢。
馿蹇童羸山路险，他时贵不忘今朝。
送進士孫磻赴舉
作者：魏野
朝代：宋

半生養銳向棠郊，此去深宜奪錦標。
莫嘆遷鶑方出谷，只看一鶚迥沖霄。
送詩吟恨冰生硯，別酒携從雪濯瓢。
馿蹇童羸山路險，他時貴不忘今朝。
送錢中舍移任洋州興道縣兼呈知郡李屯田
作者：魏野
朝代：宋

鴛鴻出宰去如何，莫爲辭親發浩歌。
淹抑暫因民製錦，騫翔終預帝搜羅。
樽前老淚流雖盡，林下離腸斷已多。
却羨使君爲舊友，公餘開宴日相過。
送錢國博知坊州
作者：魏野
朝代：宋

遥爲坊民賀一方，壽星偏去照光芒。
解携朋友龍三處，隨侍兒孫鴈兩行。
芳草路中車突兀，落花風裏旆悠颺。
眠雲客恨難陪從，空遣吟魂倍慘傷。
送钱中舍移任洋州兴道县兼呈知郡李屯田
作者：魏野
朝代：宋

鸳鸿出宰去如何，莫为辞亲发浩歌。
淹抑暂因民制锦，骞翔终预帝搜罗。
樽前老泪流虽尽，林下离肠断已多。
却羡使君为旧友，公余开宴日相过。
送钱中舍移任洋州兴道县兼呈知郡李屯田
作者：魏野
朝代：宋

鸳鸿出宰去如何，莫为辞亲发浩歌。淹抑暂因民制锦，骞翔终预帝搜罗。樽前老泪流虽尽，林下离肠断已多。却羡使君为旧友，公馀开宴日相过。
送钱国博知坊州
作者：魏野
朝代：宋

遥为坊民贺一方，寿星偏去照光芒。解携朋友龙三处，随侍儿孙雁两行。芳草路中车突兀，落花风里旆悠飏。眠云客恨难陪从，空遣吟魂倍惨伤。
送钱国博知坊州
作者：魏野
朝代：宋

遥为坊民贺一方，寿星偏去照光芒。
解携朋友龙三处，随侍儿孙鴈两行。
芳草路中车突兀，落花风裏旆悠扬。
眠云客恨难陪从，空遣吟魂倍惨伤。
送長安趙侍郎赴闕
作者：魏野
朝代：宋

嗣君徵舊相，物論更無餘。
聖日歸黄閣，台星正碧虛。
四方聞樂只，一郡泣漣如。
灞水猶疑噎，秦雲亦不舒。
綺羅圍祖席，朱紫擁征車。
從樂時調瑟，行厨忽饌蔬。
先牌唯選寺，遞鋪只擔書。
古道禾殘後，長亭木落初。
朝官逢下馬，野客送騎馿。
從此門尤峻，何由再曳裾。
送长安赵侍郎赴阙
作者：魏野
朝代：宋

嗣君征旧相，物论更无余。
圣日归黄阁，台星正碧虚。
四方闻乐只，一郡泣涟如。
灞水犹疑噎，秦云亦不舒。
绮罗围祖席，朱紫拥征车。
从乐时调瑟，行厨忽馔蔬。
先牌唯选寺，递铺只担书。
古道禾残后，长亭木落初。
朝官逢下马，野客送骑馿。
从此门尤峻，何由再曳裾。
送长安赵侍郎赴阙
作者：魏野
朝代：宋

嗣君徵旧相，物论更无馀。圣日归黄阁，台星正碧虚。四方闻乐只，一郡泣涟如。灞水犹疑噎，秦云亦不舒。绮罗围祖席，朱紫拥征车。从乐时调瑟，行厨忽馔蔬。先牌唯选寺，递铺只担书。古道禾残后，长亭木落初。朝官逢下马，野客送骑驴。从此门尤峻，何由再曳裾。
送陈越之河中宁觐
作者：魏野
朝代：宋

宁觐高堂舜井西，欲辞东閤思依依。三台筵上飞觞送，五老峰前负米归。莫叹贵无苏子印，且怜荣有老莱衣。旧书达少应投杼，新集镌多肯断机。红叶村坊临水迥，黄花岐路入山微。重阳虽近难留住，把酒登高会又违。
送陈越之河中宁觐
作者：魏野
朝代：宋

宁觐高堂舜井西，欲辞东閤思依依。
三台筵上飞觞送，五老峰前负米归。
莫嘆贵无苏子印，且怜荣有老莱衣。
旧书达少应投杼，新集镌多肯断机。
红叶村坊临水迥，黄花岐路入山微。
重阳虽近难留住，把酒登高会又违。
送陕尉邵国华南归
作者：魏野
朝代：宋

召棠阴裏邵梅仙，守选南归路七千。
辛苦已伤过岭外，别离那忍向花前。
到京店舍逢新火，度越封疆入瘴烟。
相顾与君头尽白，不知后会是何年。
送陕尉邵国华南归
作者：魏野
朝代：宋

召棠阴里邵梅仙，守选南归路七千。辛苦已伤过岭外，别离那忍向花前。到京店舍逢新火，度越封疆入瘴烟。相顾与君头尽白，不知后会是何年。
送陝尉邵國華南歸
作者：魏野
朝代：宋

召棠陰裏邵梅仙，守選南歸路七千。
辛苦已傷過嶺外，別離那忍向花前。
到京店舍逢新火，度越封疆入瘴煙。
相顧與君頭盡白，不知後會是何年。
送陳越之河中寧覲
作者：魏野
朝代：宋

寧覲高堂舜井西，欲辭東閤思依依。
三台筵上飛觴送，五老峰前負米歸。
莫嘆貴無蘇子印，且憐榮有老萊衣。
舊書達少應投杼，新集鎸多肯斷機。
紅葉村坊臨水迥，黄花岐路入山微。
重陽雖近難留住，把酒登高會又違。
送馬共之任內江縣尉兼主簿
作者：魏野
朝代：宋

馿上吟詩賈島同，內江歸去指江東。
封疆半在猿聲裏，道路多穿竹箐中。
想得兩衙長鎖印，應過三載不張弓。
重登制策高科在，筆硯公餘莫廢功。
送馮介迎覲
作者：魏野
朝代：宋

離聲無管絃，空把指頻彈。
惟子猶爲客，何人不作官。
前程貧豈易，後會老應難。
拜想高堂下，麻衣淚始乾。
送马共之任内江县尉兼主簿
作者：魏野
朝代：宋

馿上吟诗贾岛同，内江归去指江东。
封疆半在猿声裏，道路多穿竹箐中。
想得两衙长锁印，应过三载不张弓。
重登制策高科在，笔砚公余莫废功。
送马共之任内江县尉兼主簿
作者：魏野
朝代：宋

驴上吟诗贾岛同，内江归去指江东。封疆半在猿声里，道路多穿竹箐中。想得两衙长锁印，应过三载不张弓。重登制策高科在，笔砚公馀莫废功。
送高生归青社
作者：魏野
朝代：宋

去指沧溟畔，来辞翠霭间。
程遥过凤阙，家近见牛山。
红叶飘行色，清溪照别颜。
蹇馿看上处，拄杖出柴关。
送高生归青社
作者：魏野
朝代：宋

去指沧溟畔，来辞翠霭间。程遥过凤阙，家近见牛山。红叶飘行色，清溪照别颜。蹇驴看上处，拄杖出柴关。
送高生歸青社
作者：魏野
朝代：宋

去指滄溟畔，來辭翠靄間。
程遥過鳳闕，家近見牛山。
紅葉飄行色，清溪照別顔。
蹇馿看上處，拄杖出柴關。
送魏庄赴举
作者：魏野
朝代：宋

再战去何如，羸僮逐蹇馿。
路贫多捧刺，学富少担书。
已念离家晚，仍忧取事疏。
西风酒旗下，欲别更踌躇。
送魏庄赴举
作者：魏野
朝代：宋

再战去何如，羸僮逐蹇驴。路贫多捧刺，学富少担书。已念离家晚，仍忧取事疏。西风酒旗下，欲别更踌躇。
送魏莊赴舉
作者：魏野
朝代：宋

再戰去何如，羸僮逐蹇馿。
路貧多捧刺，學富少擔書。
已念離家晚，仍憂取事疏。
西風酒旗下，欲別更躊躇。
送鮑大監赴闕
作者：魏野
朝代：宋

紫詔徵黄下碧虛，棠郊人送去何如。
深宜我后尊三老，未許伊川學二疏。
到想烟霞侵几杖，行愁花雨濕圖書。
歸期野客難陪從，空有吟魂逐後車。
送鲍大监赴阙
作者：魏野
朝代：宋

紫诏征黄下碧虚，棠郊人送去何如。
深宜我后尊三老，未许伊川学二疏。
到想烟霞侵几杖，行愁花雨湿图书。
归期野客难陪从，空有吟魂逐后车。
送鲍大监赴阙
作者：魏野
朝代：宋

紫诏徵黄下碧虚，棠郊人送去何如。深宜我后尊三老，未许伊川学二疏。到想烟霞侵几杖，行愁花雨湿图书。归期野客难陪从，空有吟魂逐后车。
送黨宣員外赴闕兼呈劉小諫
作者：魏野
朝代：宋

行裝堪入畫何如，馬更羸於到任初。
棠樹喜拋州部籍，蘭臺宜掌國圖書。
草芽綠未侵官道，柳眼青先近帝居。
願共耀卿來舊地，飄纓擁旆過吾廬。
遊藍田王順山晤真寺
作者：魏野
朝代：宋

藍田王順昇仙處，白傅曾題似更稀。
野客暫遊期欲住，山禽何事叫思歸。
稱心不獨煙霞媚，適口仍逢筍蕨肥。
兩日正當寒食日，家園忘却有芳菲。
過古戰場
作者：魏野
朝代：宋

戰死掩無墳，生降恥負君。
古今魂易弔，貴賤骨難分。
狐兔迷莎徑，烏鳶噪隴雲。
誰家有征婦，曾此待回軍。
還何學士詩集
作者：魏野
朝代：宋

魏野非商也，微言豈易窮。
看雖許朋友，寫不倚兒童。
合在龍圖上，難留蝸舍中。
因思投納處，還浦與珠同。
酬和提刑王国博见寄兼谢惠竹簟
作者：魏野
朝代：宋
体裁：七言律诗

召伯城边劳梦想，滕王阁上动诗心。闲思已隔江山远，老别那堪岁月深。三径出稀青草合，双眸望久墨花侵。翻嗟珍簟虽蒙寄，早晚同将坐卧吟。
酬和提刑王國博見寄兼謝惠竹簟
作者：魏野
朝代：宋

召伯城邊勞夢想，滕王閣上動詩心。
閑思已隔江山遠，老別那堪歲月深。
三徑出稀青草合，雙眸望久墨花侵。
翻嗟珍簟雖蒙寄，早晚同將坐卧吟。
酬和知制誥孫舍人見寄
作者：魏野
朝代：宋

也知皇宋足名人，至論誰堪繼後塵。
已見世傳元相制，將聞詔寫白公真。
紫微星宿雖潛望，紅藥階除豈易親。
野客多慚惠佳句，强酬應信廢精神。
酬和知制诰孙舍人见寄
作者：魏野
朝代：宋
体裁：七言律诗

也知皇宋足名人，至论谁堪继后尘。已见世传元相制，将闻诏写白公真。紫微星宿虽潜望，红药阶除岂易亲。野客多惭惠佳句，强酬应信废精神。
酬和知府李殿院見訪之什往來不休因成四首·其一
作者：魏野
朝代：宋

暫擁紅旌到郡新，相知情似舊交親。
盡驚慷慨山河主，忽訪支離草澤人。
蘇徑讓慚揚繡袂，溪橋迎喜整紗巾。
留詩中貴仍揮翰，雙美應難繼後塵。
酬和知府李殿院見訪之什往來不休因成四首·其三
作者：魏野
朝代：宋

使君悞訪樂郊民，顧我何由得暫親。
茜旆動驅千百騎，茅亭纔著兩三人。
旋燒陸羽烹茶鼎，忙換陶潛漉酒巾。
可愛水邊松竹上，數朝猶自有香塵。
酬和知府李殿院見訪之什往來不休因成四首·其二
作者：魏野
朝代：宋

玉韻重聽倍爽神，銀鈎忽睹更躬親。
郡侯喜是風騷主，野客慚爲唱和人。
積霧曾侵紅繡旆，異香猶惹白綸巾。
兩篇篋裏貞珉上，頻拂看寧有蠹塵。
酬和知府李殿院見訪之什往來不休因成四首·其四
作者：魏野
朝代：宋

雖喜乘驄到水村，却愁詩敵勢難親。
平生未豎降旗客，臨老將爲棄甲人。
豸角勇無心害物，雞皮怯有汗沾巾。
數篇勉和情枯竭，潦倒詞鋒息戰塵。
酬和知府李殿院见访之什往来不休因成四首
作者：魏野
朝代：宋

暂拥红旌到郡新，相知情似旧交亲。尽惊慷慨山河主，忽访支离草泽人。苏径让惭扬绣袂，溪桥迎喜整纱巾。留诗中贵仍挥翰，双美应难继后尘。玉韵重听倍爽神，银钩忽睹更躬亲。郡侯喜是风骚主，野客惭为唱和人。积雾曾侵红绣旆，异香犹惹白纶巾。两篇箧里贞珉上，频拂看宁有蠹尘。使君误访乐郊民，顾我何由得暂亲。茜旆动驱千百骑，茅亭才著两三人。旋烧陆羽烹茶鼎，忙换陶潜漉酒巾。可爱水边松竹上，数朝犹自有香尘。虽喜乘骢到水村，却愁诗敌势难亲。平生未竖降旗客，临老将为弃甲人。豸角勇无心害物，鸡皮怯有汗沾巾。数篇勉和情枯竭，潦倒词锋息战尘。
酬和知府李殿院见访之什往来不休因成四首·其一
作者：魏野
朝代：宋
体裁：七言律诗

暂拥红旌到郡新，相知情似旧交亲。尽惊慷慨山河主，忽访支离草泽人。苏径让惭扬绣袂，溪桥迎喜整纱巾。留诗中贵仍挥翰，双美应难继后尘。
酬和知府李殿院见访之什往来不休因成四首·其三
作者：魏野
朝代：宋

使君悞访乐郊民，顾我何由得暂亲。
茜旆动驱千百骑，茅亭纔着两三人。
旋烧陆羽烹茶鼎，忙换陶潜漉酒巾。
可爱水边松竹上，数朝犹自有香尘。
酬和知府李殿院见访之什往来不休因成四首·其三
作者：魏野
朝代：宋

使君误访乐郊民，顾我何由得暂亲。茜旆动驱千百骑，茅亭才著两三人。旋烧陆羽烹茶鼎，忙换陶潜漉酒巾。可爱水边松竹上，数朝犹自有香尘。
酬和知府李殿院见访之什往来不休因成四首·其二
作者：魏野
朝代：宋

玉韵重听倍爽神，银鈎忽睹更躬亲。
郡侯喜是风骚主，野客惭为唱和人。
积雾曾侵红绣旆，异香犹惹白纶巾。
两篇箧裏贞珉上，频拂看宁有蠹尘。
酬和知府李殿院见访之什往来不休因成四首·其二
作者：魏野
朝代：宋

玉韵重听倍爽神，银钩忽睹更躬亲。郡侯喜是风骚主，野客惭为唱和人。积雾曾侵红绣旆，异香犹惹白纶巾。两篇箧里贞珉上，频拂看宁有蠹尘。
酬和知府李殿院见访之什往来不休因成四首·其四
作者：魏野
朝代：宋
体裁：七言律诗

虽喜乘骢到水村，却愁诗敌势难亲。平生未竖降旗客，临老将为弃甲人。豸角勇无心害物，鸡皮怯有汗沾巾。数篇勉和情枯竭，潦倒词锋息战尘。
酬王太博見寄
作者：魏野
朝代：宋

錦川誰爲寄陽春，清浄堂中清浄人。
二十八言刊石處，長如列宿照閑身。
酬王太博见寄
作者：魏野
朝代：宋

锦川谁为寄阳春，清净堂中清净人。二十八言刊石处，长如列宿照闲身。
酬王太博见寄
作者：魏野
朝代：宋

锦川谁为寄阳春，清浄堂中清浄人。
二十八言刊石处，长如列宿照闲身。
酬薛田推官見贈
作者：魏野
朝代：宋

紅蓮客惠碧雲篇，未及他山買石鎸。
且選眼前麄竹上，和煙大刻兩三聯。
酬薛田推官见赠
作者：魏野
朝代：宋

红莲客惠碧云篇，未及他山买石镌。且选眼前粗竹上，和烟大刻两三联。
酬薛田推官见赠
作者：魏野
朝代：宋

红莲客惠碧云篇，未及他山买石镌。
且选眼前麄竹上，和烟大刻两三联。
酬謝商祕丞見贈詩牌
作者：魏野
朝代：宋

初得春方暖，今來歲已闌。
紫泥辭却易，白雪和終難。
頻拂心寧倦，時吟齒覺寒。
會須親謝去，閑拄折魚竿。
酬谢商秘丞见赠诗牌
作者：魏野
朝代：宋
体裁：五言律诗

初得春方暖，今来岁已阑。紫泥辞却易，白雪和终难。频拂心宁倦，时吟齿觉寒。会须亲谢去，闲拄折鱼竿。
酬贈絳臺錢太尉見寄
作者：魏野
朝代：宋

分符不獨得民誇，玉署清華有棣華。
重耳山河初作主，闔閭宮闕舊爲家。
風飄樓閣高低樂，日照池塘上下花。
多謝到州農未勸，雙金先沐寄煙霞。
酬赠绛台钱太尉见寄
作者：魏野
朝代：宋

分符不独得民夸，玉署清华有棣华。
重耳山河初作主，阖闾宫阙旧为家。
风飘楼阁高低乐，日照池塘上下花。
多谢到州农未劝，双金先沐寄烟霞。
酬赠绛台钱太尉见寄
作者：魏野
朝代：宋

分符不独得民誇，玉署清华有棣华。重耳山河初作主，阖闾宫阙旧为家。风飘楼阁高低乐，日照池塘上下花。多谢到州农未劝，双金先沐寄烟霞。
酬閏師見贈
作者：魏野
朝代：宋

絕唱知難繼，因茲久滯淹。
隔年酬不得，終日誦無厭。
曬曝偏防蠹，收藏別著簽。
偶吟聊報謝，遲拙莫相嫌。
酬闰师见赠
作者：魏野
朝代：宋

绝唱知难继，因兹久滞淹。隔年酬不得，终日诵无厌。㬠曝偏防蠹，收藏别著签。偶吟聊报谢，迟拙莫相嫌。
酬闰师见赠
作者：魏野
朝代：宋

绝唱知难继，因兹久滞淹。
隔年酬不得，终日诵无厌。
晒曝偏防蠹，收藏别着签。
偶吟聊报谢，迟拙莫相嫌。
醍醐鳥
作者：魏野
朝代：宋

解啼能解酌，啼處靜堪聽。
林下雖沽酒，人間最獨醒。
石泉窺認甕，花露飲爲瓶。
翻嘆耽杯者，還應損性靈。
醍醐鸟
作者：魏野
朝代：宋

解啼能解酌，啼处静堪听。林下虽沽酒，人间最独醒。石泉窥认瓮，花露饮为瓶。翻叹耽杯者，还应损性灵。
醍醐鸟
作者：魏野
朝代：宋

解啼能解酌，啼处静堪听。
林下虽沽酒，人间最独醒。
石泉窥认瓮，花露饮为瓶。
翻嘆耽杯者，还应损性灵。
長安春日書事
作者：魏野
朝代：宋

長安春色自依依，大命移應地不知。
蔓草已迷雙鳳闕，千花猶照九龍池。
豈無東閤開今日，尚有南山似舊時。
一月悠悠遊不足，青門欲出步遲遲。
長安龍圖陳學士寵示重陽日翠微樓上見覽拙詩之作兼蒙寄翠微樓長樂亭二記各述一絕寄而謝之
作者：魏野
朝代：宋

京兆重陽大尹家，翠微樓上賞黄花。
秦娥應怪停歌吹，看我狂詩到日斜。
長安龍圖陳學士寵示重陽日翠微樓上見覽拙詩之作兼蒙寄翠微樓長樂亭二記各述一絕寄而謝之·翠微樓
作者：魏野
朝代：宋

斗城誰建翠微樓，富貴陳家小狀頭。
和記從今爲四絕，鳳毛玉筯與銀鈎。
長安龍圖陳學士寵示重陽日翠微樓上見覽拙詩之作兼蒙寄翠微樓長樂亭二記各述一絕寄而謝之·長樂亭
作者：魏野
朝代：宋

長安長樂古來坡，新創離亭景致多。
從此祖筵休別唱，記中自有斷腸歌。
长安春日书事
作者：魏野
朝代：宋
体裁：七言律诗

长安春色自依依，大命移应地不知。蔓草已迷双凤阙，千花犹照九龙池。岂无东閤开今日，尚有南山似旧时。一月悠悠游不足，青门欲出步迟迟。
长安龙图陈学士宠示重阳日翠微楼上见览拙诗之作兼蒙寄翠微楼长乐亭二记各述一绝寄而谢之
作者：魏野
朝代：宋
体裁：七言绝句

京兆重阳大尹家，翠微楼上赏黄花。秦娥应怪停歌吹，看我狂诗到日斜。
长安龙图陈学士宠示重阳日翠微楼上见览拙诗之作兼蒙寄翠微楼长乐亭二记各述一绝寄而谢之·翠微楼
作者：魏野
朝代：宋

斗城谁建翠微楼，富贵陈家小状头。
和记从今为四绝，凤毛玉筯与银鈎。
长安龙图陈学士宠示重阳日翠微楼上见览拙诗之作兼蒙寄翠微楼长乐亭二记各述一绝寄而谢之·翠微楼
作者：魏野
朝代：宋

斗城谁建翠微楼，富贵陈家小状头。和记从今为四绝，凤毛玉箸与银钩。
长安龙图陈学士宠示重阳日翠微楼上见览拙诗之作兼蒙寄翠微楼长乐亭二记各述一绝寄而谢之·长乐亭
作者：魏野
朝代：宋
体裁：七言绝句

长安长乐古来坡，新创离亭景致多。从此祖筵休别唱，记中自有断肠歌。
閑居書事
作者：魏野
朝代：宋

無才動聖君，養拙住山村。
臨事知閑貴，澄心覺道尊。
成家書滿屋，添口鶴生孫。
仍喜多時雨，經春免灌園。
闲居书事
作者：魏野
朝代：宋
体裁：五言律诗

无才动圣君，养拙住山村。临事知闲贵，澄心觉道尊。成家书满屋，添口鹤生孙。仍喜多时雨，经春免灌园。
闻周孟下第
作者：魏野
朝代：宋
体裁：五言律诗

乙巳暮春天，端居忽怆然。一名伤圣祖，三榜作遗贤。我自空弹指，君谁可比肩。何由销此恨，独坐落花前。
闻张师德状元登第因以寄贺兼呈梁固状元
作者：魏野
朝代：宋
体裁：七言绝句

科场消息到柴扉，皇宋风流事可知。封禅汾阴连岁榜，状元俱是状元儿。
闻李安下第因有所感
作者：魏野
朝代：宋
体裁：五言律诗

客携春榜至，开处倚柴荆。未看御题目，先寻君姓名。本期邻状首，敢叹滞文明。不会玄穹意，默然空怆情。
闻潘阆新授滁州散参因以寄贺
作者：魏野
朝代：宋
体裁：七言绝句

江乡去想胜还乡，官职寻常事不常。会得圣君无别意，只应图继贾司仓。
闻王衢王专下第因有所感
作者：魏野
朝代：宋

忽见僧来说，千愁集病颜。闻君俱下第，使我转思山。疑欲钻龟卜，穷应叹雉还。此怀何处写，月上太虚閒。
闻王衢王专下第因有所感
作者：魏野
朝代：宋

忽见僧来说，千愁集病颜。
闻君俱下第，使我转思山。
疑欲钻龟卜，穷应嘆雉还。
此怀何处写，月上太虚閒。
闻王衢王闢登第因有寄贺
作者：魏野
朝代：宋
体裁：五言律诗

人间第一荣，初得好科名。万乘登楼看，三台让路行。搜罗空草泽，宴会敌蓬瀛。榜眼兼衣钵，偏依野客情。
闻雷宣徽薨背敕葬归乡
作者：魏野
朝代：宋

圣代贤臣丧，何人不惨颜。新祠民祭祀，旧债帝填还。卤簿尘侵暗，铭旌泪洒斑。功名谁复继，敕葬向家山。
闻雷宣徽薨背敕葬归乡
作者：魏野
朝代：宋

圣代贤臣丧，何人不惨颜。
新祠民祭祀，旧债帝填还。
卤簿尘侵暗，铭旌泪洒斑。
功名谁復继，敕葬向家山。
陪乔职方泛舟之三门谒禹祠
作者：魏野
朝代：宋

波浪溅旌旗，东浮谒禹祠。
千秋花发日，两院狱空时。
城裏闲棠树，船中舞柘枝。
晋公曾禊洛，不召野人随。
陪乔职方泛舟之三门谒禹祠
作者：魏野
朝代：宋

波浪溅旌旗，东浮谒禹祠。千秋花发日，两院狱空时。城里闲棠树，船中舞柘枝。晋公曾禊洛，不召野人随。
陪喬職方泛舟之三門謁禹祠
作者：魏野
朝代：宋

波浪濺旌旗，東浮謁禹祠。
千秋花發日，兩院獄空時。
城裏閑棠樹，船中舞柘枝。
晉公曾禊洛，不召野人隨。
陪留台李学士筵上赋得文石酒杯分得杯字
作者：魏野
朝代：宋

知自何山得，磨砻作酒杯。斟疑五色动，醉认一拳开。洼似泉舂出，痕如藓渍来。主人心朴素，爱惜过璚瑰。
陪留台李学士筵上赋得文石酒杯分得杯字
作者：魏野
朝代：宋

知自何山得，磨砻作酒杯。
斟疑五色动，醉认一拳开。
漥似泉舂出，痕如藓渍来。
主人心朴素，爱惜过璚瑰。
陪留臺李學士筵上賦得文石酒杯分得杯字
作者：魏野
朝代：宋

知自何山得，磨礱作酒杯。
斟疑五色動，醉認一拳開。
漥似泉舂出，痕如蘚漬來。
主人心樸素，愛惜過璚瑰。
雪中书事上李阶殿院
作者：魏野
朝代：宋

草堂高迥乐郊东，西望支筇景莫穷。山水城池云叶里，管弦楼阁雪花中。须知应瑞因仁政，不独呈祥自帝功。太守多才又多暇，唱酬翻怯见诗筒。
雪中书事上李阶殿院
作者：魏野
朝代：宋

草堂高逈乐郊东，西望搘筇景莫穷。
山水城池云叶裏，管絃楼阁雪花中。
须知应瑞因仁政，不独呈祥自帝功。
太守多才又多暇，唱酬翻怯见诗筒。
雪中書事上李階殿院
作者：魏野
朝代：宋

草堂高逈樂郊東，西望搘筇景莫窮。
山水城池雲葉裏，管絃樓閣雪花中。
須知應瑞因仁政，不獨呈祥自帝功。
太守多才又多暇，唱酬翻怯見詩筒。
雪竹
作者：魏野
朝代：宋

溪南一向几多垂，欲咏终难比并伊。
应是彤庭将御试，麻衣羣见折腰时。
雪竹
作者：魏野
朝代：宋

溪南一向几多垂，欲咏终难比并伊。应是彤庭将御试，麻衣群见折腰时。
雪竹
作者：魏野
朝代：宋

溪南一向幾多垂，欲詠終難比並伊。
應是彤庭將御試，麻衣羣見折腰時。
題僧寺
作者：魏野
朝代：宋

世情冷暖由分別，何必區區較異同。
但得常將紅袖拂，也應勝似碧紗籠。
題崇勝院河亭
作者：魏野
朝代：宋

陝郡衙中寺，亭臨翠靄閒。
數聲離岸艫，幾點別州山。
野客猶思住，江鷗亦忘還。
隔牆歌舞地，喧靜不相關。
題鄠縣楊氏書樓
作者：魏野
朝代：宋

竹多千畝餘，賣竹濟貧儒。
門掩圭峰影，樓添鄠縣圖。
蝸涎緣棟有，鶴跡入泉無。
終約重來此，相鄰卜養愚。
題閏師禪庭雙竹
作者：魏野
朝代：宋

離叢並長對禪扃，乍見翻疑是一莖。
我恨與師居隔郭，他生願似此君生。
題陝府同判衙吏隠亭
作者：魏野
朝代：宋

小亭高岸上，危絕復何言。
墨跡唐丞相，詩牌宋狀元。
山形連二華，河勢瀉三門。
吏隠真宜此，無窮景滿軒。
題高都監新亭
作者：魏野
朝代：宋

高氏創高亭，亭因地得名。
半空雲咫尺，百里鏡分明。
襟带山圍陝，咽喉地接京。
晝閑多待士，時靜少論兵。
鍾磬聞蓮舍，槍旗見柳營。
吾廬正相望，不似在重城。
题僧寺
作者：魏野
朝代：宋
体裁：七言绝句

世情冷暖由分别，何必区区较异同。但得常将红袖拂，也应胜似碧纱笼。
题崇胜院河亭
作者：魏野
朝代：宋

陕郡衙中寺，亭临翠霭閒。数声离岸橹，几点别州山。野客犹思住，江鸥亦忘还。隔墙歌舞地，喧静不相关。
题崇胜院河亭
作者：魏野
朝代：宋

陕郡衙中寺，亭临翠霭閒。
数声离岸舻，几点别州山。
野客犹思住，江鸥亦忘还。
隔墙歌舞地，喧静不相关。
题鄠县杨氏书楼
作者：魏野
朝代：宋

竹多千亩余，卖竹济贫儒。
门掩圭峰影，楼添鄠县图。
蜗涎缘栋有，鹤迹入泉无。
终约重来此，相邻卜养愚。
题鄠县杨氏书楼
作者：魏野
朝代：宋

竹多千亩馀，卖竹济贫儒。门掩圭峰影，楼添鄠县图。蜗涎缘栋有，鹤迹入泉无。终约重来此，相邻卜养愚。
题闰师禅庭双竹
作者：魏野
朝代：宋
体裁：七言绝句

离丛并长对禅扃，乍见翻疑是一茎。我恨与师居隔郭，他生愿似此君生。
题陕府同判衙吏隐亭
作者：魏野
朝代：宋

小亭高岸上，危绝复何言。墨迹唐丞相，诗牌宋状元。山形连二华，河势泻三门。吏隐真宜此，无穷景满轩。
题陕府同判衙吏隠亭
作者：魏野
朝代：宋

小亭高岸上，危绝復何言。
墨迹唐丞相，诗牌宋状元。
山形连二华，河势泻三门。
吏隠真宜此，无穷景满轩。
题高都监新亭
作者：魏野
朝代：宋
体裁：五言排律

高氏创高亭，亭因地得名。半空云咫尺，百里镜分明。襟带山围陕，咽喉地接京。昼闲多待士，时静少论兵。钟磬闻莲舍，枪旗见柳营。吾庐正相望，不似在重城。
一翦梅
作者：黃公度
朝代：宋

冷豔幽香冰玉姿。占斷孤高，壓盡芳菲。東君先暖向南枝。要使天涯，管領春歸。不受人間鶯蝶知。長是年年，雪約霜期。嫣然一笑百花遲。調鼎行看，結子黃時。
千秋歲
作者：黃公度
朝代：宋

鬱蔥佳氣。天降麒麟瑞。回首處，江城外。一麾遺愛在，萬口歡聲沸。人乍遠，危樓目斷天無際。五馬徘徊地。春色隨歸旆。壽水綠，壺山翠。風輕香篆直，日暖歌喉脆。椒觴舉，人人盡祝千秋歲。
卜算子
作者：黃公度
朝代：宋

寒透小窗紗，漏斷人初醒。翡翠屏間拾落釵，背立殘釭影。欲去更踟躕，離恨終難整。隴首流泉不忍聞，月落雙溪冷。
卜算子
作者：黃公度
朝代：宋

薄宦各東西，往事隨風雨。先自離歌不忍聞，又何況、春將暮。愁共落花多，人逐徵鴻去。君向瀟湘我向秦，後會知何處。
好事近
作者：黃公度
朝代：宋

湖上送殘春，已負別時歸約。好在故園桃李，為誰開誰落。還家應是荔支天，浮蟻要人酌。莫把舞裙歌扇，便等閒拋卻。
朝中措
作者：黃公度
朝代：宋

屑瑤飄絮滿層空。人在廣寒宮。已覺樓臺改觀，漸看桃李春融。一城和氣，賓筵不夜，舞態迴風。正是為霖手段，南來先做年豐。
朝中措
作者：黃公度
朝代：宋

幽香冷豔綴疏枝。橫影臥霜溪。清楚渾如南郭，孤高勝似東籬。歲寒風味，黃花盡處，密雪飛時。不比三春桃李，芳菲急在人知。
浣溪沙
作者：黃公度
朝代：宋

風送清香過短牆。煙籠晚色近修篁。夕陽樓外角聲長。欲去還留無限思，輕勻淡抹不成妝。一尊相對月生涼。
滿庭芳
作者：黃公度
朝代：宋

一徑叉分，三亭鼎峙，小園別是清幽。曲闌低檻，春色四時留。怪石參差臥虎，長松偃蹇拿虯。攜筇晚，風來萬里，冷撼一天秋。優遊。銷永晝，琴尊左右，賓主風流。且偷閒，不妨身在南州。故國歸帆隱隱，西崑往事悠悠。都休問，金釵十二，滿酌聽輕謳。
滿庭芳
作者：黃公度
朝代：宋

楓嶺搖丹，梧階飄冷，一天風露驚秋。數叢籬下，滴滴曉香浮。不趁桃紅李白，堪匹配、梅淡蘭幽。孤芳晚，狂蜂戲蝶，長負歲寒愁。年年，重九日，龍山高會，彭澤清流。向尊前一笑，未覺淹留。況有甘滋玉鉉，佳名算、合在金甌。功成後，夕英飽餌，相伴赤松遊。
菩薩蠻
作者：黃公度
朝代：宋

眉尖早識愁滋味。嬌羞未解論心事。試問憶人不。無言但點頭。嗔人歸不早。故把金盃惱。醉看舞時腰。還如舊日嬌。
菩薩蠻
作者：黃公度
朝代：宋

高樓目斷南來翼。玉人依舊無訊息。愁緒促眉端。不隨衣頻寬。萋萋天外草。何處春歸早。無語憑欄杆。竹聲生暮寒。
青玉案
作者：黃公度
朝代：宋

鄰雞不管離懷苦。又還是、催人去。回首高城音信阻。霜橋月館，水村煙市，總是思君處。裛殘別袖燕支雨。謾留得、愁千縷。欲倩歸鴻分付與。鴻飛不住。倚欄無語。獨立長天暮。
一落索
作者：黃庭堅
朝代：宋

誰道秋來煙景素。任遊人不顧。一番時態一番新，到得意、皆歡慕。紫萸黃菊繁華處。對風庭月露。愁來即便去尋芳，更作甚、悲秋賦。
下水船
作者：黃庭堅
朝代：宋

總領神仙侶。齊到青雲歧路。丹禁風微，咫尺諦聞天語。盡榮遇。看即如龍變化，一擲靈梭風雨。真遊處。上苑尋春去。芳草芊芊迎步。幾曲笙歌，櫻桃豔裡歡聚。瑤觴舉。回祝堯齡萬萬，端的君恩難負。
千秋歲
作者：黃庭堅
朝代：宋

世間好事。恰恁廝當對。乍夜永，涼天氣。雨稀簾外滴，香篆盤中字。長入夢，如今見也分明是。歡極嬌無力，玉軟花敧墜。釵罥袖，雲堆臂。燈斜明媚眼，汗浹瞢騰醉。奴奴睡，奴奴睡也奴奴睡。
千秋歲
作者：黃庭堅
朝代：宋

苑邊花外。記得同朝退。飛騎軋，鳴珂碎。齊歌雲繞扇，趙舞風迴帶。巖鼓斷，杯盤狼藉猶相對。灑淚誰能會。醉臥藤陰蓋。人已去，詞空在。兔園高宴悄，虎觀英遊改。重感慨，波濤萬頃珠瀋海。
南柯子·南歌子
作者：黃庭堅
朝代：宋

萬里滄江月，波清說向誰。頂門須更下金槌。只恐風驚草動、又生疑。金雁斜妝頰，青螺淺畫眉。庖丁有底下刀遲。直要人牛無際、是休時。
南柯子·南歌子
作者：黃庭堅
朝代：宋

郭泰曾名我，劉翁復見誰。入廛還作和羅槌。特地干戈相待、使人疑。秋浦橫波眼，春窗遠岫眉。補陀巖畔夕陽遲。何似金沙灘上、放憨時。
南歌子
作者：黃庭堅
朝代：宋

槐綠低窗暗，榴紅照眼明。玉人邀我少留行。無奈一帆煙雨、畫船輕。柳葉隨歌皺，梨花與淚傾。別時不似見時情。今夜月明江上、酒初醒。
南歌子
作者：黃庭堅
朝代：宋

詩有淵明語，歌無子夜聲。論文思見老彌明。坐想羅浮山下、羽衣輕。何處黔中郡，遙知隔晚晴。雨餘風急斷虹橫。應夢池塘春草、若為情。
南鄉子
作者：黃庭堅
朝代：宋

招喚欲千回。暫得尊前笑口開。萬水千山還麼去，悠哉。酒面黃花欲醉誰。顧影又徘徊。立到斜風細雨吹。見我未衰容易去，還來。不道年年即漸衰。
南鄉子
作者：黃庭堅
朝代：宋

未報賈船回。三徑荒鋤菊臥開。想得鄰船霜笛罷，沾衣。不為涪翁更為誰。風力嫋萸枝。酒面紅鱗愜細吹。莫笑插花和事老，摧頹。卻向人間耐盛衰。
南鄉子
作者：黃庭堅
朝代：宋

臥稻雨餘收。處處遊人簇遠洲。白髮又扶紅袖醉，戎州。亂折黃花插滿頭。青眼想風流。畫出西樓一幀秋。還把去年歡意舞，梁洲。塞雁西來特地愁。
南鄉子
作者：黃庭堅
朝代：宋

諸將說封侯。短笛長歌獨倚樓。萬事盡隨風雨去，休休。戲馬臺南金絡頭。催酒莫遲留。酒味今秋似去秋。花向老人頭上笑，羞羞。白髮簪花不解愁。
南鄉子
作者：黃庭堅
朝代：宋

黃菊滿東籬。與客攜壺上翠微。已是有花兼有酒，良期。不用登臨恨落暉。滿酌不須辭。莫待無花空折枝。寂寞酒醒人散後，堪悲。節去蜂愁蝶不知。
卜算子
作者：黃庭堅
朝代：宋

要見不得見，要近不得近。試問得君多少憐，管不解、多於恨。禁止不得淚，忍管不得悶。天上人間有底愁，向個裡、都諳盡。
品令
作者：黃庭堅
朝代：宋

敗葉霜天曉。漸鼓吹、催行棹。栽成桃李未開，便解銀章歸報。去取麒麟圖畫，要及年少。勸公醉倒。別語怎向醒時道。楚山千里暮雲，正鎖離人情抱。記取江州司馬，坐中最老。
品令
作者：黃庭堅
朝代：宋

鳳舞團團餅。恨分破、教孤令。金渠體淨，只輪慢碾，玉塵光瑩。湯響松風，早減了、二分酒病。味濃香永。醉鄉路、成佳鏡。恰如燈下，故人萬里，歸來對影。口不能言，心下快活自省。
喝火令
作者：黃庭堅
朝代：宋

見晚情如舊，交疏分已深。舞時歌處動人心。煙水數年魂夢，無處可追尋。昨夜燈前見，重題漢上襟。便愁雲雨又難尋。曉也星稀，曉也月西沈。曉也雁行低度，不會寄芳音。
失調名
作者：黃庭堅
朝代：宋

屋角數聲鴉噪柳。
失調名
作者：黃庭堅
朝代：宋

直須把、茱萸遍插，看滿座、細嗅清香。
失調名
作者：黃庭堅
朝代：宋

舊家楊柳依依綠，長鎖春來庭院。
好事近
作者：黃庭堅
朝代：宋

一弄醒心絃，情在兩山斜疊。彈到古人愁處，有真珠承睫。使君來去本無心，休淚界紅頰。自恨老來憎酒，負十分金葉。
好事近
作者：黃庭堅
朝代：宋

不見片時霎，魂夢鎮相隨著。因甚近新無據，誤竊香深約。思量模樣忔憎兒，惡又怎生惡。終待共伊相見，與佯佯奚落。
好事近
作者：黃庭堅
朝代：宋

歌罷酒闌時，瀟灑座中風色。主禮到君須盡，奈賓朋南北。暫時分散總尋常，難堪久離拆。不似建溪春草，解留連佳客。
好事近
作者：黃庭堅
朝代：宋

瀟灑薦冰盤，滿座暗驚香集。久後一般風味，問幾人知得。畫堂飲散已歸來，清潤轉更惜。留取酒醒時候，助茗甌春色。
好女兒
作者：黃庭堅
朝代：宋

春去幾時還。問桃李無言。燕子歸棲風勁，梨雪亂西園。唯有月嬋娟。似人人、難近如天。願教清影常相見，更乞取團圓。
好女兒
作者：黃庭堅
朝代：宋

粉淚一行行。啼破曉來妝。懶系酥胸羅帶，羞見繡鴛鴦。擬待不思量。怎奈向、目下恓惶。假饒來後，教人見了，卻去何妨。
定風波
作者：黃庭堅
朝代：宋

上客休辭酒淺深。素兒歌裡細聽沈。粉面不須歌扇掩，閒靜，一聲一字總關心。花外黃鸝能密語。休訴。有花能得幾時斟。畫作遠山臨碧水。明媚。夢為胡蝶去登臨。
定風波
作者：黃庭堅
朝代：宋

小院難圖雲雨期。幽歡渾待賞花時。到得春來君卻去。相誤。不須言語淚雙垂。密約尊前難囑付。偷顧。手搓金橘斂雙眉。庭榭清風明月媚。須記。歸時莫待杏花飛。
定風波
作者：黃庭堅
朝代：宋

把酒花前欲問溪。問溪何事晚聲悲。名利往來人盡老。誰道。溪聲今古有休時。且共玉人斟玉醑。休訴。笙歌一曲黛眉低。情似長溪長不斷。君看。水聲東去月輪西。
定風波
作者：黃庭堅
朝代：宋

晚歲監州聞荔枝。赤英垂墜壓闌枝。萬里來逢芳意歇。愁絕。滿盤空憶去年時。澗草山花光照坐。春過。等閒桃李又累累。辜負寒泉浸紅皺。消瘦。有人花病損香肌。
定風波
作者：黃庭堅
朝代：宋

歌舞闌珊退晚妝。主人情重更留湯。冠帽斜敧辭醉去，邀定，玉人纖手自磨香。又得尊前聊笑語。如許。短歌宜舞小紅裳。寶馬促歸朱戶閉。人睡。夜來應恨月侵床。
定風波
作者：黃庭堅
朝代：宋

準擬階前摘荔枝。今年歇盡去年枝。莫是春光廝料理。無比。譬如痎瘧有休時。碧甃朱闌情不淺。何晚。來年枝上報累累。雨後園林坐清影。甦醒。紅裳剝盡看香肌。
定風波
作者：黃庭堅
朝代：宋

自斷此生休問天。白頭波上泛孤船。老去文章無氣味。憔悴。不堪驅使菊花前。聞道使君攜將吏。高會。參軍吹帽晚風顛。千騎插花秋色暮。歸去。翠娥扶入醉時肩。
定風波
作者：黃庭堅
朝代：宋

萬里黔中一漏天。屋居終日似乘船。及至重陽天也霽。催醉。鬼門關外蜀江前。莫笑老翁猶氣岸。君看。幾人黃菊上華顛。戲馬臺南追兩謝。馳射。風流猶拍古人肩。
宴桃源·如夢令
作者：黃庭堅
朝代：宋

天氣把人僝僽。落絮遊絲時候。茶飯可曾忺，鏡中贏得銷瘦。生受。生受。更被養娘催繡。
少年心
作者：黃庭堅
朝代：宋

對景惹起愁悶。染相思、病成方寸。是阿誰先有意，阿誰薄倖。斗頓恁、少喜多嗔。合下休傳音問。你有我、我無你分。似合歡桃核，真堪人恨。心兒裡、有兩個人人。
少年心
作者：黃庭堅
朝代：宋

心裡人人，暫不見、霎時難過。天生你要憔悴我。把心頭從前鬼，著手摩挲。抖擻了、百病銷磨。見說那廝脾鱉熱。大不成我便與拆破。待來時、鬲上與廝噷則個。溫存著、且教推磨。
憶帝京
作者：黃庭堅
朝代：宋

薄妝小靨閒情素。抱著琵琶凝佇。慢拈復輕攏，切切如私語。轉撥割朱弦，一段驚沙去。萬里嫁、烏孫公主。對易水、明妃不渡。淚粉行行，紅顏片片，指下花落狂風雨。借問本師誰，斂撥當心住。
憶帝京
作者：黃庭堅
朝代：宋

銀燭生花如紅豆。佔好事、而今有。人醉曲屏深，借寶瑟、輕招手。一陣白蘋風，故滅燭、教相就。花帶雨、冰肌香透。恨啼烏、轆轤聲曉。岸柳微涼吹殘酒。斷腸時、至今依舊。鏡中消瘦。那人知後。怕夯你來僝僽。